cyanic-selkie/wikianc huggingface dataset:
കുഞ്ഞാലി മരയ്ക്കാർ III
സന്ധികളും മഹാ യുദ്ധങ്ങളും
‘കുഞ്ഞാലി മൂന്നാമൻ’ നടത്തുന്ന നിരീക്ഷണ റോന്തു ചുറ്റലുകൾ  ഉടമ്പടിക്ക് വിരുദ്ധമാണെന്നു പൊന്നാനി കോട്ട അധിപൻ ‘ഗാസ്പാർഫാഗാണ്ടൻസ്’  സാമൂതിരിയെ അറിയിച്ചു. കുഞ്ഞാലി മൂന്നാമനെ നിയന്ത്രിക്കാൻ ‘സാമൂതിരിക്ക്’ ആവുന്നില്ലെങ്കിൽ സൈനികമായി സഹായിക്കാൻ ഗവർണ്ണർ ആവിശ്യപ്പെട്ടിട്ടുണ്ടെന്ന കാര്യവും പോർച്ചുഗീസ് അഡ്മിറൽ സാമൂതിരിയെ അറിയിച്ചുവെങ്കിലും അതിലെ ലക്ഷ്യങ്ങളെ പറ്റി കൃത്യമായി ബോധ്യമായുണ്ടായിരുന്ന ‘സാമൂതിരി’  കുഞ്ഞാലിയെ വിളിച്ചു വരുത്തുകയോ ശാസിക്കുകയോ ചെയ്തില്ല. തങ്ങളുടെ ചൂണ്ടയിൽ ‘സാമൂതിരി’ കൊത്തുന്നില്ലെന്നു മനസ്സിലായതോടെ മരയ്ക്കാർ സൈന്യത്തിൻറെ നിരീക്ഷണ ഓടങ്ങൾക്കെതിരെ പോർച്ചുഗീസ് സൈന്യം ഒളിയാക്രമണം നടത്തി. ശക്തമായ പ്രതിരോധത്തിൽ പോർച്ചുഗീസ് സൈന്യം പിന്തിരിയുകയും ഏതാനും പോർച്ചുഗീസ് സൈനികർ മരയ്ക്കാർ സൈന്യത്തിൻറെ പിടിയിലകപ്പെടുകയും ചെയ്തു. ഇവരെ ‘പട്ടുമരയ്ക്കാർ’ കുഞ്ഞാലി കോട്ടയിലെ തടവറയിൽ അടച്ചു. thumb|250px|മാനുവൽ ഡിസൂസ കുടിഞ്ഞോ
വൈസ്രോയി ഡി മെൻസീസിന് പകരം ‘മാനുവൽ ഡിസൂസ കുടിഞ്ഞോ’ 1588 ൽ  പോർച്ചുഗീസ് ഗവർണ്ണർ ആയതോടെ പറങ്കികൾ കരാർ ലംഘിച്ചു കൊണ്ട്  അതിശക്തമായ ആക്രമണങ്ങൾ കോഴിക്കോട്ടെ കച്ചവട കപ്പലുകൾക്ക് നേരെ അഴിച്ചു വിട്ടു. ചരക്കുകൾ കൊള്ളയടിച്ചു, തന്ത്ര പ്രധാനമായ പൊന്നാനി കോട്ട പറങ്കികളുടെ കൈവശമായതിനാൽ കോഴിക്കോടിൻറെ പ്രതിരോധനീക്കങ്ങൾ തുടക്കത്തിലേ തകർത്ത് കളയാൻ അവർക്കായി.
അതേ വർഷം തന്നെ 700 പോർച്ചുഗീസ് സൈനികരുടെ അകമ്പടിയോടെ സഞ്ചരിച്ച ഭീമാകാരമായ പോർച്ചുഗീസ് കപ്പൽ ‘കുഞ്ഞാലി മൂന്നാമൻ’ ആക്രമിച്ചു പിടിച്ചെടുത്ത് ചരക്കുകൾ കൈവശപ്പെടുത്തി, സൈനികരെ തടവിലാക്കി. 1589 ൻറെ തുടക്കത്തിൽ ചൈനയിൽ നിന്നും ചരക്കുകളും ശേഖരിച്ചു പോർച്ചുഗീസിലേക്ക് പോവുകയായിരുന്ന മറ്റൊരു വലിയ കപ്പൽ ഇന്ത്യൻ മഹാസമുദ്രത്തിൽ നിന്നും പിടിച്ചെടുത്തു കോഴിക്കോടെത്തിച്ചു. അത്യന്തം വിലപിടിപ്പുള്ള വസ്തുക്കൾ അടങ്ങിയതായിരുന്നു ഈ കപ്പൽ. റോന്ത് പാറാവിലേർപ്പെട്ട കുട്ടി മൂസയുടെ കപ്പലിനെ അപ്രതീക്ഷിതമായി പോർച്ചുഗീസ് പോർക്കപ്പലുകൾ ആക്രമിച്ചു. ആന്ദ്രേ മത്ഥിയാസ് അൽബുക്കർക്ക് നിയോഗിച്ച സമർത്ഥനായ പോർച്ചുഗീസ് ക്യാപ്റ്റൻ ‘ആൻട്രെ ഫുർട്ടാട’ ആയിരുന്നു എതിർപക്ഷത്ത്. 20 കപ്പലുകളിൽ നിന്ന് അതി ശക്തമായ ആക്രമണം നേരിടേണ്ടി വന്നിട്ടും കുട്ടി മൂസയും സഹസൈനികരും രക്ഷപ്പെടുകയാണുണ്ടായത്.
അവശേഷിച്ച തുരുത്തായ അറബി കടലിലും, ഇന്ത്യൻ മഹാസമുദ്രത്തിലും തങ്ങളുടെ ആധിപത്യം തകരുന്നത് മനസ്സിലാക്കിയ പോർച്ചുഗീസ് രാജാവ് വിഷയത്തിലിടപ്പെട്ടു. പതിറ്റാണ്ടുകളായി ‘കുഞ്ഞാലിമാർ’ സൃഷ്ടിക്കുന്ന തലവേദന ഇല്ലാതാക്കണമെങ്കിൽ കുഞ്ഞാലിയെയും- സാമൂതിരിയേയും രണ്ടുതട്ടിലാക്കണമെന്നും അതിനു വേണ്ട തന്ത്രങ്ങൾ പ്രാവർത്തികമാക്കി ഇരുവരെയും അകറ്റണമെന്നും കാട്ടി വൈസ്രോയിക്ക് എഴുത്തയച്ചു.
ശക്തമായ തിരിച്ചടികൾ ഉണ്ടായതോടെ എന്തുവിലകൊടുത്തും കുഞ്ഞാലിയെ ഇല്ലായ്മ ചെയ്യണമെന്നും അതിനായി സാമൂതിരിയുടെ വിശ്വസ്തത നേടിയെടുക്കണമെന്നും കാട്ടി പോർച്ചുഗീസ് സൈനിക ഉദ്യോഗസ്ഥർ ഗവർണറെ സന്ദർശിച്ചു. ‘ഫത്തീർ ഫ്രാൻസിസ്കോ’ എന്ന ജസ്യൂട്ട് പാതിരിയും ‘അഡ്മിറൽ ടോം അൽവാരോ അബ്റാജെൻസും’മായിരുന്നു ഇതിനായി വൈസ്രോയിക്ക് മേൽ സമ്മർദം ചെലുത്തിയത്. വൈസ്രോയിയുടെ സമ്മതം കിട്ടിയതോടെ സാമൂതിരിയെ സന്ദർശിച്ച പ്രതിനിധികൾ വ്യാപാരനേട്ടങ്ങൾ വാഗ്ദാനം ചെയ്യുകയും പകരം കുഞ്ഞാലിയുടെ ആക്രമണങ്ങൾ ഒരിക്കലും പറങ്കികൾക്ക് നേരെ ഉണ്ടാകില്ല ഉറപ്പും, കോഴിക്കോട് പോർച്ചുഗീസ് ചർച്ച്  പണിയാനുള്ള അവകാശവും, കോഴിക്കോടിൻറെ തടവറയിലുള്ള മുഴുവൻ പറങ്കി തടവുകാരെയും മോചിപ്പിക്കാമെന്ന വാക്കും നേടിയെടുത്ത് കൊണ്ടുള്ള  ധാരണ പത്രത്തിൽ ഒപ്പു ചാർത്തി. 1591 ലെ ഈ ഉടമ്പടി പ്രകാരം പോർച്ചുഗീസുകാർക്ക് കോഴിക്കോട് താവളമാക്കാനും, പോർച്ചുഗീസ് കർത്താസ് (പാസ്) ഉള്ള കപ്പലുകളുമായി മാത്രമേ വാണിജ്യം നടത്തുവെന്നുമുള്ള ഉറപ്പും സ്ഥാനം പിടിച്ചിരുന്നു. ഇതനുസരിച്ചു പാസ് നൽകുവാനായി ബെൽചെയർ ഫെരേരയുടെ കീഴിൽ പ്രതിനിധിയും നിയമിക്കപ്പെട്ടു.
പറങ്കികളെ ഭീഷണിപ്പെടുത്തുന്ന രീതിയിലുള്ള റോന്ത് ചുറ്റലുകൾ അവസാനിപ്പിക്കണമെന്നും, ഇനി ഒരിക്കലും പറങ്കികളെ ആക്രമിക്കരുതെന്നും പോർച്ചുഗീസ് തടവുകാരെ മുഴുവൻ വിട്ടയക്കണമെന്നും ആവിശ്യപ്പെട്ട് കൊണ്ടുള്ള ‘രാജതിട്ടൂരം’ പട മരയ്ക്കാരെ  തേടിയെത്തി. പോർച്ചുഗീസുകാരുടെ കാൽ ചുവട്ടിൽ രാജ്യത്തെ അടിയറ വെച്ച  കരാറിലും, രാജ ശാസനയിലും കടുത്ത അമർശമുണ്ടായിരുന്നുവെങ്കിലും പരസ്യമായി ധിക്കരിക്കാതെ പോർച്ചുഗീസ് തടവുകാരെ മോചിപ്പിച്ചു തിട്ടൂരം നടപ്പിൽ വരുത്തുകയാണ് കുഞ്ഞാലി മൂന്നാമൻ ചെയ്തത്.
പറങ്കികളുമായുള്ള ഏറ്റു മുട്ടലുകളിൽ നിന്നും പൂർണ്ണമായും വിട്ടു നിന്നെങ്കിലും കോട്ട ബലപ്പെടുത്തിയും, മികവാർന്ന ആയുധങ്ങൾ കരസ്ഥമാക്കിയും, വെടിമരുന്ന് ശേഖരിച്ചും തൻറെ സൈന്യത്തെ കൂടുതൽ കാര്യക്ഷമതയുള്ളവരാക്കി മാറ്റാനുള്ള പ്രവർത്തനങ്ങളിൽ ‘പട്ടു മരയ്ക്കാർ’ വ്യാപൃതനായി. സാമൂതിരി വരുതിയിലായതോടെ ഏതു വിധേനയും കുഞ്ഞാലിയെ മാറ്റി നിർത്തുവാനുള്ള ചതുരംഗ കളികളിലേക്ക് പോർച്ചുഗീസുകാർ നീങ്ങി. മരയ്ക്കാർ സേന ഇല്ലാതായാൽ മാത്രമേ തങ്ങളുടെ ആധിപത്യം നിലനിൽക്കുകയുള്ളൂ എന്ന തിരിച്ചറിവുണ്ടായിരുന്ന ‘വൈസ്രോയി മത്ഥിയാസ് ഡി ബുക്കർക്ക്’ സാമൂതിരിയെ വശീകരിച്ചു വരുതിയിലാക്കുവാനായി അൽവാരോ ഡി അബ്റജാസിനെ നിയോഗിച്ചു. കുഞ്ഞാലിയുടെ ആയുധ സംഭരണം കരാറിന് വിരുദ്ധമാണെന്നു സാമൂതിരിയെ ഉണർത്തിച്ച പോർച്ചുഗീസ് പട്ടാള മേധാവികൾ കുഞ്ഞാലിയെ സ്ഥാന ഭ്രഷ്ടനാക്കാനും, കുഞ്ഞാലി കോട്ട ഒഴിപ്പിക്കുവാനുമായി സാമൂതിരിയിൽ സമ്മർദം ചെലുത്തി. 1594-ൽ ഒട്ടനേകം കപ്പലുകളിലായി പോർച്ചുഗീസ് സൈനികർ മലബാറിലേക്കെത്തി ചേർന്നു. പോർച്ചുഗീസുകാരുടെ അഭ്യർത്ഥനയെ തള്ളിക്കളഞ്ഞു കൊണ്ട് “കുഞ്ഞാലിക്കെതിരായ ഒരു നീക്കവും നമ്മുടെ ഭാഗത്ത് നിന്നുണ്ടാവില്ലെന്നും നിങ്ങളുടെ ഭാഗത്ത് നിന്നുണ്ടാവുന്ന പക്ഷം  കരാറിൽ നിന്നും പിന്മാറുമെന്നുമുള്ള” മുന്നറിയിപ്പാണ് പോർച്ചുഗീസ് പ്രതിനിധികൾക്ക് സാമൂതിരിയിൽ നിന്നും ലഭിച്ചത്.
അരിശം പൂണ്ട പോർച്ചുഗീസുകാർ കോഴിക്കോടിൻറെ മൂന്ന് കപ്പലുകളെ ആക്രമിച്ചു കൊള്ളയടിച്ചു രണ്ടായിരത്തോളം പേരെ കൊന്നൊടുക്കി. ഇതോടെ പോർച്ചുഗീസുമായുള്ള കരാറിൽ നിന്ന് ‘സാമൂതിരി’ പിൻവാങ്ങി. അതിക്രമം ചെറുക്കുവാനായി ‘കുഞ്ഞാലി മൂന്നാമൻ’ പടപ്പുറപ്പാട് നടത്തി.
തുടർന്ന് അറുപതിലധികം കപ്പലുകളിലായി പോർച്ചുഗീസ് പട കോഴിക്കോടിനെ ലാക്കാക്കി നീങ്ങി. പ്രതിരോധ വ്യൂഹമായി കുഞ്ഞാലി മൂന്നാമൻ അറബിക്കടലിൽ നിലയുറപ്പിച്ചു. പന്തലായനിയിൽ വെച്ച് അതുഗ്ര യുദ്ധം നടന്നു, അത്യാധുനിക ആയുധങ്ങളും ആയിരകണക്കിന് സൈനികരെയും വഹിച്ചു വന്ന പോർച്ചുഗീസ് പടകപ്പലുകളെ  തകർത്ത് തരിപ്പണമാക്കി വലിച്ചെറിഞ്ഞ് പട്ടു മരയ്ക്കാർ ചരിത്രത്തിൻറെ തങ്ക ലിപികളിലേക്ക് കടന്നു കയറി.
വിയോഗം
പന്തലായനിയിൽ അരങ്ങേറിയ കടുത്ത യുദ്ധത്തിൽ വിജയിച്ചു വരുന്ന സേനാനായകന് വരവേൽപ്പ് നൽകുന്നതിനിടെ ഉണ്ടായ ആകസ്മികമായ അപകടമാണ് കുഞ്ഞാലി മൂന്നാമൻറെ മരണത്തിനു കാരണമായി വർത്തിച്ചത്. സ്വീകരണ തട്ട് തകർന്നു വീണു തുടയെല്ല് ചിതറിയ ഇദ്ദേഹം രോഗബാധിതനായി മാറുകയായിരുന്നു.
ദീനം പിടിപെട്ട തൻറെ പ്രിയ പടനായകനെ തേടി ‘സാമൂതിരി രാജാവ്’ കുഞ്ഞാലി കോട്ടയിലെത്തി. കിടപ്പിലായ പട്ടു മരക്കാരിന്റെ അരികിലിരുന്നു കണ്ണീരോടെ ആശ്വാസ വചനങ്ങൾ ചൊരിഞ്ഞു. “മെത്തയിൽ കിടന്നു മരിക്കാനല്ല ഞാൻ ആഗ്രഹിച്ചിരുന്നത്” എന്ന പട്ടു മരയ്ക്കാർ ഗദ്ഗദപ്പെട്ടപ്പോൾ “മരയ്ക്കാർ മരിക്കാറായില്ല നമ്മുക്കും നമ്മുടെ നാടിനും വേണ്ടി ഇനിയും യുദ്ധ സാമർഥ്യങ്ങൾ പ്രകടിപ്പിക്കാനുണ്ട്..എന്ത് വേണമെങ്കിലും നാം ചെയ്തു തരാം..ചോദിച്ചു കൊള്ളൂ”  എന്ന വാഗ്ദാനം രാജാവിനാൽ നൽകപ്പെട്ടപ്പോൾ “പടക്കോപ്പുകളും, യുദ്ധസാമർഥ്യവും മാത്രമല്ല നമ്മുടെ വിജയത്തിനുള്ള കാരണം, ഐക്യവും യോജിപ്പും കൂടിയാണ്. നാടിൻറെ നന്മ മാത്രമേ ശത്രുവിനെ നേരിടുമ്പോൾ നാമോർത്തിരുന്നുള്ളു, അതാണ് യുദ്ധം ജയിച്ചത്, അതു നിലനിർത്തണം, എന്നെന്നും.. പടച്ചോൻ സഹായിക്കട്ടെ” എന്നുണർത്തുകയാണ് മരയ്ക്കാർ ചെയ്തത്. കണ്ണീരോടെയാണ് തൻറെ പടനായകൻറെ ആവിശ്യം രാജാവ് ശ്രവിച്ചത്.
മുൻഗാമികളായ കുഞ്ഞാലിമാരിൽ നിന്നും വ്യത്യസ്തമായി തൻറെ പിൻഗാമിയെ നിശ്ചയിച്ച ശേഷം 1595- ൽ “അറബി കടലിൻറെ കാവൽക്കാരൻ”  അന്ത്യശ്വാസം വലിച്ചു.
അവലംബം
വർഗ്ഗം:പോർച്ചുഗീസ് വിരുദ്ധപോരാളികൾ വർഗ്ഗം:ഇന്ത്യൻ നാവിക പോരാളികൾ വർഗ്ഗം:മലയാളി പടത്തലവന്മാർ വർഗ്ഗം:കുഞ്ഞാലി മരക്കാർ
യജുർവ്വേദസമീക്ഷ
ഡോ: പി.വി. രാമൻകുട്ടി രചിച്ച വൈദികസാഹിത്യ കൃതിയാണ് യജുർവ്വേദസമീക്ഷ. ഈ കൃതിക്ക് 2010 ലെ കേരള സാഹിത്യ അക്കാദമിയുടെ കെ.ആർ. നമ്പൂതിരി എൻഡോവ്മെന്റ് അവാർഡ് ലഭിച്ചു.
അവലംബം
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ച കൃതികൾ
തലപ്പലം ഗ്രാമപഞ്ചായത്ത്
കോട്ടയം ജില്ലയിലെ മീനച്ചിൽ താലൂക്കിൽ ഈരാറ്റുപേട്ട ബ്ളോക്കിൽ ഈരാറ്റുപേട്ട, തലപ്പലം വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് 22.73 ചതുരശ്ര കിലോമീറ്റർ വിസ്തീർണ്ണമുള്ള തലപ്പലം ഗ്രാമപഞ്ചായത്ത്. 1953-ൽ നിലവിൽ വന്ന ഈ പഞ്ചായത്തിൽ ഈരാറ്റുപേട്ട, തലപ്പുലം എന്നീ വില്ലേജുകൾ ഉൾപ്പെടുന്നു. തലപ്പുലം ഗ്രാമ പഞ്ചായത്തിന് പൊതുവേ കുന്നിൻ പ്രദേശങ്ങളും സമതലപ്രദേശങ്ങളും ഇടകലർന്ന ഭൂപ്രകൃതിയാണ്. മീനച്ചിൽ ആറും ചെറുതോടുകളുമാണ് ഈ പ്രദേശത്തെ മുഖ്യ ജലസ്രോതസ്സുകൾ.
പേരിനു പിന്നിൽ
പശ്ചിമഘട്ടത്തിലെ ഇടനാട് മേഖലയിൽ ഉൾപ്പെടുന്ന ഒരു കാർഷിക ഗ്രാമമാണ് തലപ്പുലം. 'തല' ശബ്ദം പ്രാധാന്യത്തേയും 'പുലം' എന്നത് മേച്ചിൽപ്പുറം, കൃഷിയിടം എന്നിവയേയും സൂചിപ്പിക്കുന്നു. മുൻകാലത്ത് ഈ പ്രദേശത്തിനുണ്ടായിരുന്ന കാർഷിക പ്രാധാന്യത്തെയാണ് ഗ്രാമനാമം വ്യക്തമാക്കുന്നത്.
പ്രധാന കേന്ദ്രങ്ങൾ
സ്കൂളുകൾ, ആരോഗ്യസ്ഥാപനങ്ങൾ , സഹകരണബാങ്കുകൾ , സഹകരണസംഘങ്ങൾ , പോസ്റ്റ് ഓഫീസ്, വില്ലേജ് ഓഫീസ്, പഞ്ചായത്ത് ഓഫീസ് തുടങ്ങിയവ ഇവിടത്തെ പ്രധാന സർക്കാർ സ്ഥാപനങ്ങളിൽപ്പെടുന്നു. ചെറുതും വലുതുമായ 28 റോഡുകൾ ഈ പഞ്ചായത്തിലൂടെ കടന്നു പോകുന്നുണ്ട്.
പ്രശസ്തി
കലാസാംസ്കാരിക രംഗങ്ങളിൽ ശ്രദ്ധേയമായ സംഭാവനകൾ നൽകിയ നിരവധി വ്യക്തികൾക്ക് തലപ്പുലം ജന്മം നൽകിയിട്ടുണ്ട്. ശ്രീയേശു വിജയം മഹാകാവ്യത്തിന്റെ കർത്താവും പാലായിൽ നിന്നു പ്രസിദ്ധീകരിച്ചിരുന്ന വിജ്ഞാന രത്നാകരം (1913) മാസികയുടെ പത്രാധിപരുമായിരുന്ന കട്ടക്കയം ചെറിയാൻ മാപ്പിളയുടെ ജന്മദേശം തലപ്പുലമാണ്. കുതിരനൃത്തം അഥവാ കുതിരയാട്ടം എന്ന പേരിൽ അറിയപ്പെട്ടിരുന്ന ഒരു പ്രാചീന ദ്രാവിഡ കലാരൂപം തലപ്പുലം പ്രദേശത്ത് നിലനിന്നിരുന്നു. പ്രദേശത്തെ പ്രമുഖ കുടുംബക്കാരുടെ വകയായി നെൽക്കതിർകൊണ്ട് കുതിരരൂപങ്ങൾ നിർമിച്ച് പാട്ടും വാദ്യഘോഷവുമായി ക്ഷേത്രങ്ങളിലെത്തിക്കുന്നത് പുലയസമുദായക്കാരുടെ അവകാശമായിരുന്നു. അധഃസ്ഥിതർക്ക് അക്കാലത്ത് ക്ഷേത്രപ്രവേശനം വിലക്കപ്പെട്ടിരുന്നതിനാൽ ക്ഷേത്രാങ്കണത്തിനുപുറത്ത് നിശ്ചിത അകലത്തിൽ കുതിരയോട്ടം അവസാനിപ്പിക്കേണ്ടിവന്നിരുന്നു. ഈ അതിർത്തി 'കുതിരക്കളം' എന്ന പേരിൽ അറിയപ്പെട്ടിരുന്നു. വൃശ്ചികം ഒന്നു തുടങ്ങിയാണ് കെട്ടി ആടിയിരുന്നത്. വൃശ്ചികം ഒന്നു മുതലുള്ള മണ്ഡലകാലത്ത് ഇവിടത്തെ ഭഗവതി ക്ഷേത്രത്തിൽ കളമെഴുത്തും പാട്ടും നടത്തുന്നതും പതിവായിരുന്നു; ഇതിനോടനുബന്ധിച്ച് സംഘടിപ്പിച്ചിരുന്ന 'കുംഭകുടം' ഇന്നും തുടരുന്നു. ഓട്ടൻതുള്ളൽ, പറയൻതുള്ളൽ, തിരുവാതിരക്കളി, കോൽക്കളി തുടങ്ങിയവയും അരങ്ങേറാറുണ്ട്. തലപ്പുലത്തെ അന്യംനിന്നുപോയ കലാരൂപങ്ങളാണ് പള്ളിപ്പാന, ഓണക്കളി എന്നിവ. വേലൻ സമുദായക്കാരാണ് ഇവ നടത്തിയിരുന്നത്. പഞ്ചായത്തിലുൾപ്പെട്ട മുങ്ങുമലയിലെ അതി പ്രാചീന ശിലാഗുഹയും ഇഞ്ചോലിക്കാവിലെ പുരാതന ക്ഷേത്രവും വിനോദസഞ്ചാര പ്രാധാന്യമുള്ള സ്ഥലങ്ങളാണ്.
അവലംബം
വർഗ്ഗം: കോട്ടയം ജില്ലയിലെ ഗ്രാമപഞ്ചായത്തുകൾ
മിൽവൌക്കീ
മിൽവൌക്കീ (/mɪlˈwɔːkiː/, /ˈmwɔːki/) ഐക്യനാടുകളിലെ വിസ്കോസിൻ സംസ്ഥാനത്തെ ഏറ്റവും വലിയ പട്ടണവും മദ്ധ്യ-പടിഞ്ഞാറൻ യു.എസിലെ അഞ്ചാമത്തെ വലിയ പട്ടണവുമാണ്. ഇത് മിൽവൌക്കീ കൌണ്ടിയുടെ കൌണ്ടി സീറ്റുകൂടിയായ ഈ പട്ടണം മിഷിഗൺ തടാകത്തിൻറെ പടിഞ്ഞാറേ കരയിലാണ് സ്ഥിതി ചെയ്യുന്നത്. മിൽവൌക്കീ പട്ടണത്തിൽ 2015 ലെ കണക്കുകളനുസരിച്ച് 600,155 ജനങ്ങൾ അധിവസിക്കുന്നു. മിൽവൌക്കീ-റാസിനെ-വൌക്കേഷ മെട്രോപോളിറ്റൻ മേഖലയുടെ പ്രധാന സാസ്കാരിക സാമ്പത്തിക കേന്ദ്രമാണ് ഈ പട്ടണം. ഈ മേട്രോപോളിറ്റൻ മേഖലിയിലെ ആകെ ജനസംഖ്യ 2015 ലെ കണക്കുകൾ പ്രകാരം ഏകദേശം  2,046,692 ആണ്. ജനസംഖ്യയനുസരിച്ച് മിൽവൌക്കി പട്ടണം ഐക്യനാടുകളിലെ 31 ആമത്തെ വലിയ പട്ടണമാണ്.
ഈ പ്രദേശത്തു കൂടി ആദ്യമായി കടന്നുപോയ യൂറോപ്യന്മാർ, ഫ്രഞ്ച് കത്തോലിക്കാ മിഷണറിമാരും രോമ വ്യവസായികളുമായിരുന്നു. 1818 ൽ ഫ്രഞ്ച്-കനേഡിയൻ പര്യവേക്ഷകൻ സോളമൻ ജൂന്യൂ ഈ പ്രദേശത്തു തമ്പടിച്ചു. 1846 ൽ ജുന്യൂ സ്ഥാപിച്ച ചെറു പട്ടണം സമീപത്തെ രണ്ടു പട്ടണങ്ങളുമായി സംയോജിപ്പിച്ച് മിൽവൌക്കീ പട്ടണം സ്ഥാപിക്കപ്പെട്ടു. 1840 കളിൽ  വളരെയധികം ജർമ്മൻ കുടിയേറ്റക്കാർ ഈ മേഖലയിലെത്തിച്ചേർന്നതോടെ പട്ടണത്തിലെ ജനസംഖ്യ ഗണ്യമായി ഉയർന്നു. പിന്നീടുള്ള ദശകങ്ങളിൽ പോളീഷുകാരും മറ്റു യൂറോപ്യൻ കുടിയേറ്റക്കാരും വ്യാപകമായി ഈ പ്രദേശത്തേയ്ക്കു കുടിയേറി.
അമേരിക്കൻ ഇന്ത്യൻ മിൽവൌക്കീ
മിൽവൌക്കീ മേഖലയിലെ അറിയപ്പെടുന്ന ആദ്യനിവാസികൾ മെനോമിനീ, ഫോക്സ്, മസ്‍കൌട്ടെൻ, സൌക്, പൊട്ടവട്ടോമി, ഒജിബ്‍വേ (എല്ലാവരും അൽജിക്/അൽഗോങ്കിയൻ ജനങ്ങൾ), ഹോ-ചുങ്ക് (വിന്നെബാഗൊ - ഒരു വിഭാഗം സിയൌൺ ജനങ്ങൾ), എന്നീ വിഭാഗങ്ങളിലുള്ള തദ്ദേശീയ ഇന്ത്യൻ വർഗ്ഗങ്ങളായിരുന്നു. മിൽവൌക്കീ പ്രദേശങ്ങളിലേയ്ക്ക് അധിവാസം നടത്തുന്നതിനു മുമ്പ്, ഗ്രീൻ ബേ യ്ക്കു ചുറ്റുപാടുമുള്ള പ്രദേശങ്ങളിലായിരുന്നു ഇവരിൽ ബഹുഭൂരിപക്ഷവും യൂറോപ്യൻ അധിനിവേശകാലത്ത് വസിച്ചിരുന്നത്.
ലിമ്മെൻജോക്കി ദേശീയോദ്യാനം
ലിമ്മെൻജോക്കി ദേശീയോദ്യാനം (ഫിന്നിഷ്: Lemmenjoen kansallispuisto, വടക്കൻ സാമി: Leammi álbmotmeahcci) ഫിൻലാൻറിലെ ഇനാരി, കിറ്റില, ലാപ്‍ലാൻറ് മുനിസിപ്പാലിറ്റികളുടെ ഭാഗങ്ങളിലായി സ്ഥിതിചെയ്യുന്ന ഒരു ദേശീയോദ്യാനമാണ്. 1956 ൽ രൂപീകരിക്കപ്പെട്ട ഈ ദേശീയോദ്യാനം പിന്നീട് രണ്ടു തവണയായി വിപുലീകരിച്ചിരുന്നു. ഈ ദേശീയോദ്യാനത്തിൻറെ ആകെ വിസ്തൃതി 2,850 ചതുരശ്ര കിലോമീറ്ററാണ് (1,100 ചതുരശ്ര മൈൽ). ഇതു ഫിൻലാൻറിലെ ഏറ്റവും വലിയ ദേശീയോദ്യാനവും യൂറോപ്പിലെ വലിയ ദേശീയോദ്യാനങ്ങളിലൊന്നുമാണ്.
ഉണരൂ
മണിരത്നം സംവിധാനംചെയ്ത് ടി. ദാമോദരൻ രചിച്ച് മോഹൻലാൽ, സുകുമാരൻ, രതീഷ് , സബിത ആനന്ദ്, അശോകൻ, ബാലൻ കെ.നായർ എന്നിവർ പ്രധാനവേഷങ്ങളിൽ അഭിനയിച്ച1984 -ലെ ഇന്ത്യൻ മലയാളം -ഭാഷാ രാഷ്ട്രീയ നാടക സിനിമയാണ് ഉണരൂ ( വിവർത്തനം.  വേക്ക് അപ്പ് ). കേരളത്തിലെ തൊഴിലാളി ട്രേഡ് യൂണിയൻ പാർട്ടികളിൽ ഉയർന്നുവന്ന പ്രശ്നങ്ങളുടെ ഉൾക്കാഴ്ച ഈ ചിത്രം നൽകുന്നു, ഇളയരാജ സംഗീതം നൽകിയ ഈ ചിത്രത്തിന്റെ ഛായാഗ്രഹണം രാമചന്ദ്ര ബാബു നിർവ്വഹിച്ചു.
പുറംകണ്ണികൾ
വർഗ്ഗം:മലയാളചലച്ചിത്രങ്ങൾ വർഗ്ഗം:1984-ൽ പുറത്തിറങ്ങിയ ചലച്ചിത്രങ്ങൾ
അപ്പുണ്ണി
വികെഎന്നിന്റെ തിരക്കഥയിൽ സത്യൻ അന്തിക്കാട് സംവിധാനം നിർവ്വഹിച്ച് 1984-ൽ പുറത്തിറങ്ങിയ ഒരു മലയാള പ്രണയ ചിത്രമാണ് അപ്പുണ്ണി. വികെഎന്റെ തന്നെ 'പ്രേമവും വിവാഹവും' എന്ന കഥയെ അടിസ്ഥാനമാക്കിയുള്ളതാണ് ചിത്രത്തിന്റെ കഥ. അദ്ദേഹം എഴുതിയ ഒരേയൊരു തിരക്കഥയും ഇതാണ്. ചിത്രത്തിൽ നെടുമുടി വേണു പ്രധാന കഥാപാത്രത്തെ അവതരിപ്പിക്കുന്നു. മോഹൻലാൽ, മേനക, ഭരത് ഗോപി,സുകുമാരി എന്നിവർ മറ്റ് പ്രധാന കഥാപാത്രങ്ങളെ അവതരിപ്പിക്കുന്നു.
അവലംബം
വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ബിച്ചു -രാജൻ ഗാനങ്ങൾ
ആനപ്പാണൽ
തെക്കെപശ്ചിമഘട്ടതദ്ദേശവാസിയായ 5 മീറ്റർ വരെ ഉയരം വയ്ക്കുന്ന ഒരു ചെറിയ മരമാണ് ആനപ്പാണൽ. . നിത്യഹരിതവനങ്ങളിലെ അടിക്കാടുകളായി കാണപ്പെടുന്നു. വയനാട് മുതൽ ആനമല വരെയുള്ള പ്രദേശങ്ങളിൽ കാണുന്ന ഈ ചെടി വംശനാശഭീഷണി നേരിടുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:അനോനേസീ
പിക്രിക് ആസിഡ്
പിക്രിക് ആസിഡ് ഒരു ഓർഗാനിക് സംയുക്തമാണ്. (O2N)3C6H2OH ഇതിന്റെ രാസ സമവാക്യവും അതിന്റെ IUPAC നാമം 2,4,6-trinitrophenol (TNP).ആകുന്നു."പിക്രിക് " എന്ന പദം ഗ്രീക്ക് πικρός (പിക്രോസ്) എന്ന വാക്കിൽ നിന്നാണ് വരുന്നത്. ഇതിന്റെ അർത്ഥം "കയ്പുള്ള" എന്നാണ്. അതായത് അതിന്റെ കയ്പേറിയ രുചിയെ ഇത് സൂചിപ്പിക്കുന്നു. ഇത് ഏറ്റവും കൂടുതൽ അമ്ലഗുണമുള്ള ഫിനോൾ ആണ്. മറ്റ് ഉയർന്ന നൈട്രേറ്റഡ് ഓർഗാനിക് സംയുക്തങ്ങളെപ്പോലെ, പിക്രിക് ആസിഡ് പ്രാഥമികമായി സ്ഫോടകവസ്തുവായി ഉപയോഗിക്കുന്നു. ഇത് മരുന്ന് (ആന്റിസെപ്റ്റിക്, പൊള്ളൽ ചികിത്സ), ചായങ്ങൾ എന്നിവയിലും ഉപയോഗിക്കാറുണ്ട്.
കൂടുതൽ വായനയ്ക്ക്
വർഗ്ഗം:സ്ഫോടകവസ്തുക്കൾ വർഗ്ഗം:സ്ഫോടക രാസവസ്തുക്കൾ വർഗ്ഗം:ഓർഗാനിക് അമ്ലങ്ങൾ വർഗ്ഗം:നൈട്രോഫിനോളുകൾ
ദി ഫസ്റ്റ് വൈവ്സ് ക്ലബ്
ദി ഫസ്റ്റ് വൈവ്സ് ക്ലബ് ഒലിവിയ ഗോൾഡ്‌സ്മിത്തിന്റെ ഇതേ പേരിലുള്ള 1992-ലെ നോവലിനെ അടിസ്ഥാനമാക്കി ഹഗ് വിൽസൺ സംവിധാനം ചെയ്‌ത 1996-ലെ അമേരിക്കൻ ഹാസ്യ ചിത്രമാണ്. ബെറ്റി മിഡ്‌ലർ, ഗോൾഡി ഹോൺ, ഡയാൻ കീറ്റൺ എന്നിവർ പ്രധാന വേഷങ്ങളിൽ അഭിനയിച്ച ഈ ചിത്രത്തിൻറെ ഇതിവൃത്തം ചെറുപ്പക്കാരായ സ്ത്രീകൾക്കുവേണ്ടി തങ്ങളെ ഉപേക്ഷിച്ചു പോയ മുൻ ഭർത്താക്കന്മാരോട് പ്രതികാരം ചെയ്യാനഗ്രഹിക്കുന്ന മൂന്ന് വിവാഹമോചിതരായ സ്ത്രീകളുടെ കഥയാണ്. മറ്റു വേഷങ്ങളിൽ സിന്ധിയ എന്ന കഥാപാത്രമായി സ്റ്റോക്കാർഡ് ചാന്നിംഗ്, മൂന്ന് മുൻ ഭർത്താക്കന്മാരായി ഡാൻ ഹെഡായ, വിക്ടർ ഗാർബർ, സ്റ്റീഫൻ കോളിൻസ് എന്നിവരും യഥാക്രമം അവരുടെ കാമുകിമാരായി സാറാ ജെസിക്ക പാർക്കർ, എലിസബത്ത് ബെർക്ക്‌ലി, മാർസിയ ഗേ ഹാർഡൻ എന്നിവരും അഭിനയിച്ചു. മാഗി സ്മിത്ത്, ബ്രോൺസൺ പിഞ്ചോട്ട്, റോബ് റെയ്നർ, എലീൻ ഹെക്കാർട്ട്, ഫിലിപ്പ് ബോസ്കോ എന്നിവർ സഹകഥാപാത്രങ്ങളെ അവതരിപ്പിച്ചപ്പോൾ അതിഥി വേഷങ്ങൾ അവതരിപ്പിച്ചവരിൽ ഗ്ലോറിയ സ്റ്റെയ്‌നെം, എഡ് കോച്ച്, കാത്തി ലീ ഗിഫോർഡ്, ഇവാന ട്രംപ് എന്നിവരും ഉൾപ്പെടുന്നു.
രഘുനാഥ് മൊഹാപത്ര
പ്രമുഖനായ ഭാരതീയ ശിൽപ്പിയും ആർക്കിടെക്റ്റുമാണ് രഘുനാഥ് മൊഹാപത്ര. ഒറീസ്സ സ്വദേശിയാണ്.
ജീവിതരേഖ
ഒറീസ്സയിലെ പുരിയിൽ ജനിച്ചു ശിൽപ്പികളുടെ കുടുംബത്തിൽ ജനിച്ചു. എട്ടാം ക്സാസ് വരെ പഠിച്ചു. പാർലമെന്റിലെ നടു ഹാളിൽ സ്ഥാപിച്ചിട്ടുള്ള ആറടി വലിപ്പമുള്ള ശിൽപ്പത്തിന്റെ നിർമ്മിതിയോടെ ശ്രദ്ധേയനായി.
പ്രധാന ശിൽപ്പങ്ങൾ
ലഘുചിത്രം|ഭുവനേശ്വറിലെ ദ്വാലിഗിരിയിലെ ശാന്തി സ്തുപത്തിലെ, വെള്ളക്കല്ലിൽ തീർത്ത പതിനഞ്ച് അടി പൊക്കമുള്ള ബുദ്ധ പ്രതിമ
രാജ്യസഭാംഗം 2018
2018 ൽ രാജ്യസഭാംഗമായി നിർദ്ദേശം ചെയ്യപ്പെട്ടു.
ഡയോക്സേൻ ടെട്രാകീറ്റോൺ
C4O6 എന്ന രാസസൂത്രവാക്യമുള്ള ഒരു ജൈവ സംയുക്തമാണ് ഡയോക്സേൻ ടെട്രാകീറ്റോൺ(  1,4-dioxane-2,3,5,6-tetrone). ഈ സംയുക്തത്തെ പലതരത്തിൽ വിവക്ഷിക്കാം. കാർബണിന്റെ ഓക്സൈഡ് അഥവാ   ഓക്സോകാർബൺ അതല്ലെങ്കിൽ നാലു കീറ്റോൺ ഗ്രൂപ്പുകളുള്ള ഡയോക്സേൻ, അതുമല്ലെങ്കിൽ വർത്തുളാകൃതിയിൽ കൂട്ടിയോജിപ്പിക്കപ്പെട്ട   ഒരു ജോഡി ഓക്സിറേൻഡയോൺ തന്മാത്രകൾ എന്നിങ്ങനെ.
1998-ൽ, പൗലോ സ്ട്രാസോലിനിയും  മറ്റു ചിലരും ചേർന്ന്  ഈ സംയുക്തം നിർമിച്ചെടുക്കുകയുണ്ടായി. ഡൈഈഥൈൽ ഈഥ‍ർ ദ്രാവകത്തിൽ അലേയമായ സിൽവർ ഓക്സലേറ്റ് പൊടി ഇളക്കിച്ചേർത്ത്  അതുമായി  ഓക്സാലിൽ ക്ലോറൈഡ്, (അല്ലെങ്കിൽ ബ്രോമൈഡ്)    പ്രതിപ്രവർത്തിപ്പിച്ചാണ്  ഡയോക്സേൻ ടെട്രാകീറ്റോൺ നിർമ്മിച്ചത്. ഈഥറിലും ട്രൈക്ലോറോമെഥെയ്നിലും ലയിക്കുന്ന ഈ പദാർത്ഥം പക്ഷെ −30° C ൽ മാത്രമേ  സ്ഥിരമായിരിക്കൂ;  താപനില  0°C ലേക്ക് ഉയരുമ്പോൾ കാർബൺ മോണോക്സൈഡ് (CO), കാർബൺ ഡൈ ഓക്സൈഡ് (CO2) എന്നിവയുടെ 1: 1 മിശ്രിതമായി വിഘടിക്കുന്നു.
കെ. കുഞ്ഞിക്കണ്ണൻ
ലഘുചിത്രം|വലത്ത്‌|ഡോ. കെ. കുഞ്ഞിക്കണ്ണൻ ഷട്‌പദവിജ്ഞാന (entomologist) മേഖലയിൽ സേവനമനുഷ്ഠിച്ച ആദ്യത്തെ ഭാരതീയനായിരുന്നു '''ഡോ. കെ. കുഞ്ഞിക്കണ്ണൻ'''. ഷട്‌പദവിജ്ഞാനീയവുമായി ബന്ധപ്പെട്ട് നിരവധി പുസ്തകങ്ങൾ അദ്ദേഹം പ്രസിദ്ധീകരിച്ചിരുന്നു. ഇവ കൂടൂതെ ദി വെസ്റ്റ് (1927), എ സിവിലൈസേഷൻ അറ്റ് ബേ (മരണാനന്തരം 1937 ഇൽ പ്രസിദ്ധീകരിച്ചത്) തുടങ്ങിയ പുസ്തകങ്ങളും പ്രസിദ്ധീകരിച്ചിരുന്നു. ഗദ്യരീതിയിൽ ഷട്പദവിജ്ഞാനത്തിന്റെ സമഗ്രതയും സൗന്ദര്യവും ചേർന്നു നിൽക്കുന്ന ഈ രണ്ടു പുസ്തകങ്ങളും ഷട്‌പദവിജ്ഞാനവുമായി ബന്ധപ്പെട്ട് ഏറെ പ്രധാനപ്പെട്ടവയാണ്. ഒരു കാർഷിക എൻ‌ടോമോളജിസ്റ്റ് എന്ന നിലയിൽ, കീടങ്ങളെ പരിപാലിക്കുന്നതിനുള്ള കുറഞ്ഞ ചിലവിലുള്ള സാങ്കേതിക വിദ്യകൾ തിരിച്ചറിഞ്ഞ അദ്ദേഹം, ഇന്ത്യയിലെ ക്ലാസിക്കൽ ബയോളജിക്കൽ കൺട്രോൾ സമീപനങ്ങളുടെ തുടക്കക്കാരൻ കൂടിയായിരുന്നു.
ജീവിതം
1884 ഒക്ടോബർ 15-ൽ കണ്ണൂർ ജില്ലയിൽ, കുന്നത്തേടത്ത് കുടുംബത്തിലായിരുന്നു കുഞ്ഞിക്കണ്ണൻ ജനിച്ചത്. ഫ്രഞ്ചു കോളനിയായിരുന്ന മയ്യഴിയിൽ ആയിരുന്നു ജനനം. മലബാറിൽ പല സ്ഥലങ്ങളിലായി മജിസ്ട്രേറ്റായി ജോലി ചെയ്തു വന്നിരുന്ന കുഞ്ഞിമന്നന്റേയും, കോട്ടയം താലൂക്കിൽ കൂത്തുപറമ്പിലുള്ള വാച്ചാലി വീട്ടിൽ കല്യാണിയമ്മയുടേയും മക്കളിൽ മൂന്നാമനായിരുന്നു കുഞ്ഞിക്കണ്ണൻ. തലശ്ശേരി മിഷൻ ഹൈസ്കൂളിൽ നിന്നും മെട്രിക്കുലേഷനും ബ്രണ്ണൻ കോളേജിൽ നിന്നും എഫ്. എ-യും പാസ്സായി. തുടർന്ന് മദ്രാസ് യൂണിവേഴ്സിറ്റിയിൽ നിന്ന് ബിരുദം നേടി. മൈസൂർ ഗവന്മെന്റിന്റെ കൃഷിവകുപ്പിൽ പ്രാണിശാസ്ത്രത്തിൽ ഒഴിവു വന്നപ്പോൾ അനിയോജ്യരായവരെ അന്വേഷിക്കുന്നത് ശ്രദ്ധയിൽപ്പെട്ട കുഞ്ഞിക്കണ്ണന്റെ അദ്ധ്യാപകനായിരുന്ന പ്രൊഫസർ ഹെൻഡർസൺ മൈസൂർ അധികൃതരോട് അഭ്യർത്ഥിച്ച്, ജന്തുശാസ്ത്രത്തിൽ മാസ്റ്റർ ഡിഗ്രിയുള്ള കുഞ്ഞിക്കണ്ണനെ നിർദ്ദേശിക്കുകയായിരുന്നു. അദ്ദേഹം, മൈസൂർ സ്റ്റേറ്റിലെ ആദ്യത്തെ സർക്കാർ ഷട്‌പദവിജ്ഞാനീയനായിരുന്ന (എൻ‌ടോമോളജിസ്റ്റ്) '''ലെസ്ലി സി. കോൾമാന്റെ''' (Leslie C. Coleman) സഹായിയായിട്ടായിരുന്നു ജോലിയിൽ കയറിയത്. ഇന്ത്യയിൽ നിയമിക്കപ്പെട്ട ആദ്യത്തെ എൻ‌ടോമോളജിസ്റ്റായിരുന്നു ലെസ്ലി സി. കോൾമാൻ. അതേപോലെ മൈസൂർ സ്റ്റേറ്റിൽ ആദ്യത്തെ ഇന്ത്യക്കാരനായ എൻ‌ടോമോളജിസ്റ്റായി കുഞ്ഞിക്കണ്ണനും മാറി. 1918-ൽ അവിടെ നിന്നും, ഗവേഷണ വിദ്യാർത്ഥിയായി കാലിഫോർണിയയിലുള്ള സ്റ്റാൻഫോർഡ് സർവ്വകലാശാലയിൽ പ്രാണിശാസ്ത്രത്തിൽ ഉപരിപഠനം നടത്താനും, പിഎച്ച്ഡി എടുക്കാനുമായി ഇദ്ദേഹത്തെ നിയോഗിച്ചിരുന്നു. 1923 ഇൽ മൈലാബ്രിഡ് (ബ്രൂച്ചിഡ്) ലാർവകളിലെ പ്രോട്ടോറാസിക് പ്ലേറ്റിന്റെ പ്രവർത്തനം വിശദീകരിക്കുന്ന പഠനം തയ്യാറാക്കാനായി അദ്ദേഹത്തെ സഹായിച്ചത് ആ ഉപരിപഠനമായിരുന്നു. നാല്പത്തിയേഴാമതു വയസ്സിൽ, 1931 ആഗസ്റ്റ് 4, ചൊവ്വാഴ്ച ബാംഗ്ലൂരിൽ വെച്ച് അന്തരിക്കുകയുണ്ടായി.
സെൻട്രൽ കൗൺസിൽ ഓഫ് ഹോമിയോപ്പതി
ഭാരത സർക്കാറിന്റെ ആരോഗ്യ-കുടുംബക്ഷേമ വകുപ്പിന്റെ ഉപവിഭാഗമായ ആയുഷ് മന്ത്രാലയത്തിന്റെ കീഴിൽ പ്രവർത്തിക്കുന്ന നിയമപ്രകാരമുള്ള ഒരു ഉന്നതാധികാര സ്ഥാപനമാണ് സെൻട്രൽ കൗൺസിൽ ഓഫ് ഹോമിയോപ്പതി - Central Council of Homoeopathy (സി.സി.എച്ച്. - CCH). 1973-ൽ ആണ് ഭാരത സർക്കാർ യൂണിവേഴ്സിറ്റി ഗ്രാന്റ്സ് കമ്മീഷനു കീഴിലുള്ള തൊഴിൽ ഉപദേശകസമിതികളിൽ ഒന്നായി  ഇതിന് രൂപംനൽകിയത്.
സി.സി.എച്ച്. ആണ് ഇന്ത്യയിലെ ഹോമിയോപ്പതി വിദ്യാഭ്യാസം നിയന്ത്രിക്കുന്നത്. എല്ലാ ഹോമിയോപ്പതി വിദ്യാഭ്യാസ സ്ഥാപനങ്ങളും ഈ ഉപദേശകസമിതിയുടെ അംഗീകാരം തേടണം.
ചരിത്രം
ഹോമിയോപ്പതി സെൻട്രൽ കൗൺസിൽ ആക്ട്, 1973 എന്ന നിയമപ്രകാരമാണ്‌ ഇതിന് രൂപം നൽകിയിരിക്കുന്നത്. ഓരോ കോഴ്സുകളുടെയും പാഠ്യപദ്ധതിയും മറ്റു നിലവാര മാനദണ്ഡങ്ങളും തീരുമാനിക്കുന്നതും ഇന്ത്യയിലുള്ള എല്ലാ ഹോമിയോപ്പതി ഭിഷ്വഗരൻമാരുടെയും പട്ടിക സൂക്ഷിക്കുന്നതും ഈ സ്ഥാപനമാണ്.
2007-ൽ കേന്ദ്ര ആരോഗ്യ വകുപ്പ് അരോഗ്യമേഖലയുടെ അടിസ്ഥാന നിലവാരം ഉറപ്പുവരുത്താനായി രൂപം നൽകിയ നാഷണൽ കൌൺസിൽ ഫോർ ക്ലിനിക്കൽ എസ്റ്റാബ്ലിഷ്മെന്റിലും (National Council for Clinical Establishments) സി.സി.എച്ച്. ഔദ്യോഗിക അംഗമാണ്.
ബി.എച്ച്.എം.എസ്.
ഹോമിയോപ്പതിയിൽ അഞ്ചര വർഷത്തെ ബിരുദപഠനം പൂർത്തിയാക്കുമ്പോൾ ലഭിക്കുന്ന സർവ്വകലാശാലാബിരുദമാണ് ബി.എച്ച്.എം.എസ്. (B.H.M.S.) അഥവാ ബാച്ച്‌ലർ ഓഫ് ഹോമിയോപ്പതിക് മെഡിസിൻ ആന്റ് സർജറി (Bachelor of Homeopathic Medicine and Surgery)
പുറം കണ്ണികൾ
വർഗ്ഗം:ഹോമിയോപ്പതി
അഭിമന്യു സമന്തസിംഹര
ജാജ്പൂരിലെ ബാലിയയിൽ ജനിച്ച ഒരു ഒഡിയ കവിയാണ് അഭിമന്യു സമന്തസിംഹര (23 ഫെബ്രുവരി 1760 - 15 ജൂൺ 1806). ബാഗഗീത (കടുവപ്പാട്ട്), ചധേയ് ഗീത (പക്ഷി ഗാനം) തുടങ്ങി ഒഡിയ നാടൻ പാട്ടുകൾ അദ്ദേഹം രചിച്ചിട്ടുണ്ട്. രാധയും കൃഷ്ണനും തമ്മിലുള്ള പ്രണയത്തെക്കുറിച്ച് നിരവധി കവിതകൾ അദ്ദേഹം എഴുതിയിട്ടുണ്ട്. അദ്ദേഹത്തിന്റെ ഏറ്റവും മികച്ച സൃഷ്ടിയാണ് ബിദഗ്ധ ചിന്താമണി.
ജീവിതം
1760 ഫെബ്രുവരി 23-ന് ജാജ്പൂരിലെ ബാലിയ ഗ്രാമത്തിലാണ് അദ്ദേഹം ജനിച്ചത്. ജാജ്പൂരിലെ പ്രശസ്തമായ ബുദ്ധമത സ്ഥലമായ രത്നഗിരി മഹാവിഹാരത്തിനടുത്താണ് ബാലിയ ഗ്രാമം സ്ഥിതി ചെയ്യുന്നത്. പിതാവ് ഇന്ദ്രജീത സാമന്തസിംഹരയ്ക്ക് കുട്ടികളില്ലായിരുന്നു. എന്നാൽ അഭിമന്യു ജനിച്ചത് ബ്രാഹ്മണനായ സദാനന്ദ കബിസൂര്യ ബ്രഹ്മാവിന്റെ ആരാധന മൂലമാണെന്ന് പറയപ്പെടുന്നു. അഭിമന്യുവിന്റെ അധ്യാപകനായിരുന്നു അദ്ദേഹം. ഒൻപതാം വയസ്സിൽ അദ്ദേഹം തന്റെ ആദ്യ കവിത എഴുതി.
സാഹിത്യകൃതികൾ
അദ്ദേഹത്തിന്റെ സാഹിത്യകൃതിയായ ബിദഗ്ദ ചിന്താമണി ഒഡിയ സാഹിത്യത്തിലെ വിലപ്പെട്ട ഗ്രന്ഥമാണ്. ചില ജനപ്രിയ ഒഡിയ കവിതാ പ്രയോഗങ്ങൾ (ചന്ദ- ଛାନ୍ଦ) ഇവിടെ കാണാം, ഉദാ. ഗഡമാലിയ, ഫുലതോല മുതലായവ. ഈ പേരുകളെ കവിയുടെ വിളിപ്പേര് എന്ന് വിളിക്കാം. ഈ പുസ്തകത്തിൽ നിന്ന് അദ്ദേഹത്തെക്കുറിച്ചുള്ള കൂടുതൽ വിവരങ്ങൾ ലഭിക്കും.
അദ്ദേഹത്തിന്റെ പിതാവ് ഇന്ദ്രജീത സാമന്തസിംഹരയെക്കുറിച്ചുള്ള വിവരങ്ങളും ഇവിടെ വിവരിക്കുന്നു. ബാലിയയിലെ രാജാവായിരുന്നുവെന്ന് എഴുതിയിട്ടുണ്ട്.
പുറംകണ്ണികൾ
വർഗ്ഗം:1760-ൽ ജനിച്ചവർ വർഗ്ഗം:1806-ൽ മരിച്ചവർ വർഗ്ഗം:ഒഡീഷയിൽ നിന്നുള്ള കവികൾ
തസായോലി
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് തസായോലി. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് തസായോലി സ്ഥിതിചെയ്യുന്നത്. തസായോലി വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 511 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 500 പുരുഷന്മാരും 11 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 93.54 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 31.51 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
തസായോലി ലെ 412 പേരും പട്ടിക ജാതി വിഭാഗത്തിൽ പെടുന്നു.
കുഞ്ഞമ്മിണീസ് ഹോസ്പിറ്റൽ
സനൽ വി. ദേവൻ സംവിധാനം ചെയ്ത് അഭയകുമാർ കെ., അനിൽ കുര്യൻ എന്നിവർ രചന നിർവഹിച്ച് 2023-ൽ പുറത്തിറങ്ങിയ ഒരു മലയാള ഹാസ്യ ഫാന്റസി ഹൊറർ ചലച്ചിത്രമാണ് കുഞ്ഞമ്മിണീസ് ഹോസ്പിറ്റൽ. ഇന്ദ്രജിത്ത് സുകുമാരൻ, നൈല ഉഷ, പ്രകാശ് രാജ്, ബാബുരാജ്, സരയു മോഹൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. മല്ലിക സുകുമാരൻ, ഹരിശ്രീ അശോകൻ, ശാരി, ബിനു പപ്പു, ബിജു സോപാനം, പ്രശാന്ത് അലക്സാണ്ടർ എന്നിവരാണ് മറ്റ് പ്രധാന അഭിനേതാക്കൾ. വൗ സിനിമാസിന്റെ ബാനറിൽ സന്തോഷ് ത്രിവിക്രമനാണ് ചിത്രം നിർമ്മിച്ചിരിക്കുന്നത്.
നിർമ്മാണം
ഇന്ദ്രജിത്ത്, നൈല ഉഷ, പ്രകാശ് രാജ്, ബാബുരാജ്, സരയു മോഹൻ എന്നിവരെ അവതരിപ്പിക്കുന്ന ചിത്രത്തിന്റെ ഒന്നാം ലുക്ക് പോസ്റ്റർ ജനുവരി 7, 2023 ന് പുറത്തിറങ്ങി. ജൂലൈ 2, 2023 ന് രണ്ടാം ലുക്ക് പോസ്റ്ററും പുറത്തിറങ്ങി.
സംഗീതം
വിനായക് ശശികുമാർ, സന്തോഷ് വർമ്മ, ബി.കെ. ഹരിനാരായണൻ എന്നിവരുടെ വരികൾക്ക് രഞ്ജിൻ രാജ് ആണ് സംഗീതം ഒരുക്കിയിരിക്കുന്നത്. വിനായക് ശശികുമാർ എഴുതി ആദിത്യ ആർ.കെ. ആലപിച്ച "ഓർമ്മകളെ" എന്ന ആദ്യ ഗാനം Jul 3, 2023 ന് പുറത്തിറങ്ങി.
തീയേറ്റർ
ചിത്രം Jul 28, 2023 ന് റിലീസ് ചെയ്യാൻ ആയിരുന്നു തീരുമാനം, എന്നാൽ പിന്നീട് റിലീസ് മാറ്റിവയ്ക്കുകയായിരുന്നു. Aug 11, 2023 ന് ചിത്രം തീയേറ്ററുകളിൽ റിലീസ് ചെയ്തു.
പുറത്തേക്കുള്ള കണ്ണികൾ
വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ
കസൂ
ചരിത്രം
കസൂവിന്റെ പ്രവർത്തനരീതിയോട് സാമ്യമുള്ള ഉപകരണങ്ങൾ ആഫ്രിക്കയിൽ നൂറ്റാണ്ടുകളായി പ്രചാരത്തിലുണ്ട്. ജോർജിയയിൽ ജീവിച്ചിരുന്ന അലബാമ വെസ്റ്റ് എന്ന ആഫ്രിക്കൻ-അമേരിക്കൻ വംശജനാണ് 1840-നോടടുത്ത് കസൂ കണ്ടുപിടിച്ചത് എന്നൊരു വിശ്വാസമുണ്ടെങ്കിലും ഇതിന് ആധികാരികതയില്ല. 1879-ൽ സൈമൺ സെല്ലെർ എന്നൊരാൾ ഇതിനോട് സാമ്യമുള്ള 'ടോയ് ട്രമ്പറ്റ്' എന്നൊരു ഉപകരണത്തിന് പേറ്റന്റ് നേടി. ഇന്ന് പ്രചാരത്തിലുള്ളതു പോലെയുള്ള ലോഹനിർമ്മിതമായ കസൂ ന്യൂയോർക്കിൽ നിന്നുള്ള ജോർജ് ഡി. സ്മിത്ത് ആണ് നിർമ്മിച്ചത്. 1902 മേയ് 27-ന് ഇതിന് പേറ്റന്റ് ലഭ്യമായി.
ഘടന
ബോഡി, ടറെറ്റ്, റെസൊണേറ്റിംഗ് മെംബ്രെയിൻ എന്നിവയാണ് കസൂവിന്റെ പ്രധാന ഭാഗങ്ങൾ. ഏകദേശം നാല് ഇഞ്ച് നീളമുള്ള, ഇരുവശവും തുറന്ന ഒരു കുഴൽ പോലെയാണ് കസൂവിന്റെ ഘടന. ഇതിന്റെ രൂപം ഒരു മുങ്ങിക്കപ്പലിനോട് സാമ്യമുള്ള രൂപമാണ് ഇതിനുള്ളത്. പ്ലാസ്റ്റിക് നിർമ്മിതമായവയും ലോഹ നിർമ്മിതമായവയും ലഭ്യമാണ്. ഉള്ളിൽ ശബ്ദത്തിനനുസരിച്ച് കമ്പനം ചെയ്യുന്ന ഒരു നേർത്ത സ്തരമുണ്ടാകും(resonating membrane). സാധാരണയായി മെഴുകുകടലാസ് ആണ് ഇതിനുപയോഗിക്കുന്നത്.
മൗലാനാ ഹസ്രത്ത് മൊഹാനി
ഹസ്റത്ത് മോഹാനി
കസൂ
പ്രവർത്തനം
കസൂവിന്റെ ഒരു അഗ്രം താരതമ്യേന വിസ്താരം കൂടിയതായിരിക്കും. ഈ അഗ്രമാണ് കസൂ പ്രവർത്തിപ്പിക്കുമ്പോൾ വായിൽ വയ്ക്കുന്നത്. ശബ്ദം പുറത്തു വിടുന്ന ടറെറ്റ് മുകൾഭാഗത്ത് വരത്തക്കവണ്ണമാണ് ഇത് പിടിയ്ക്കുക. കസൂ വാദകൻ സാധാരണ ഓടക്കുഴൽ, ക്ലാരിനെറ്റ് തുടങ്ങിയ ഉപകരണങ്ങളിലെന്ന പോലെ ഊതുകയല്ല, മറിച്ച് സംഗീതം മൂളുകയാണ് ചെയ്യുക. കുഴലിലെ അനുരണനവും സ്തരത്തിന്റെ കമ്പനവും മൂലം ശബ്ദവർദ്ധനവും ടോൺ വ്യതിയാനവും സംഭവിച്ച് സംഗീതം പുറത്തുവരുന്നു.
അവലംബം
വർഗ്ഗം:സംഗീതോപകരണങ്ങൾ
അവ്താർ സിംഗ് ചീമ
ലഘുചിത്രം|375x375ബിന്ദു|Mount Everest.
എവറസ്റ്റ്‌ കൊടുമുടി  കീഴടക്കിയ പതിനാറാമത്തെ ആളും ആദ്യ ഇന്ത്യ ക്കാരനുമാണ്  ലെഫ്റ്റനന്റ് കേണൽ  അവ്താർ സിംഗ് ചീമ (1933--1989). 1965 ൽ ക്യാപ്റ്റൻ എം എസ് കോഹ്‌ലി യുടെ നേതൃത്വത്തിൽ നടന്ന ഈ മൂന്നാം ഇന്ത്യൻ എവറസ്റ്റ് പര്യവേഷണത്തിൽ 21 പ്രധാന പര്യവേഷണ അംഗങ്ങളും 50 ഷെർപ കളും ഉൾപ്പെട്ടിരുന്നു. കേണൽ നരേന്ദ്രകുമാർ ആയിരുന്നു ഡെപ്യൂട്ടി. പ്രാരംഭ ശ്രമം ഏപ്രിൽ അവസാനത്തിലായിരുന്നു, മോശം കാലാവസ്ഥയെത്തുടർന്ന് അവർ ബേസ് ക്യാമ്പിൽ തിരിച്ചെത്തി മികച്ച കാലാവസ്ഥയ്ക്കായി 2 ആഴ്ചയോളം കാത്തിരുന്നു.
1965 മെയ് 20 നു ലഫ്റ്റനന്റ് കേണൽ അവ്താർ സിംഗ് ചീമയും നവാങ് ഗോംബു ഷെർപയും കൊടുമുടിയിൽ കയറി, അങ്ങനെ എവറസ്റ്റ്‌ കൊടുമുടി  കീഴടക്കുന്ന ആദ്യ ഇന്ത്യക്കാരൻ എന്ന ചരിത്ര നേട്ടം ലഫ്റ്റനന്റ് കേണൽ അവതാർ. എസ്. ചീമ സ്വന്തമാക്കി.
ബഹുമതികൾ
ഇന്ത്യൻ  ആർമിയിൽ സെവൻത് ബിൻ പാരച്യൂട്ട് റെജിമെന്റിൽ ക്യാപ്റ്റനായിരുന്നു അദ്ദേഹം. പിന്നീട് കേണലായി സ്ഥാനക്കയറ്റം ലഭിച്ചു. അദ്ദേഹത്തിന്റെ നേട്ടങ്ങൾക്ക് അർജുന അവാർഡും പത്മശ്രീ യും ലഭിച്ചിരുന്നു.
രാജസ്ഥാനിലെ ശ്രീ ഗംഗനഗർ ജില്ലയിലെ ഗുരു ഹർക്രിഷൻ പബ്ലിക് സ്കൂളിന്റെ സ്ഥാപകനുമാണ്.
അവലംബം
വർഗ്ഗം:എവറസ്റ്റ് കീഴടക്കിയവർ വർഗ്ഗം:എവറസ്റ്റ്‌ കൊടുമുടി വർഗ്ഗം:പർവ്വതാരോഹകർ വർഗ്ഗം:ഇന്ത്യൻ പർവതാരോഹകർ വർഗ്ഗം:1933-ൽ ജനിച്ചവർ വർഗ്ഗം:1989-ൽ മരിച്ചവർ
മീൻ‌കോരി
മീൻകോരിയ്ക്ക് Indian skimmer, Indian scissors-bill എന്നൊക്കെ ആംഗലത്തിൽ പേരുണ്ട്. ശാസ്ത്രീയ നാമം Rynchops albicollis എന്നാണ്. ഇവയെ മുമ്പ് Indian scissors-bill എന്നു വിളിച്ചിരുന്നു. skimmer കുടുംബത്തിലെ മൂന്നു പക്ഷികളിൽ ഒന്നാണിത്.
തീറ്റ
മീനുകളാണ് പ്രധാന ഭക്ഷണം. ഇവയുടെ കൊക്കിന്റെ മുകൾ ഭാഗം ചെറുതും താഴെ ഭാഗം വലുതും വളയുന്നതുമാണ്. വെള്ളത്തിനു മീതെ പറന്ന് കീഴ്കൊക്കുകൊണ്ട് കോരിയാണ് ഇരപിടിക്കുന്നത്. കൂട്ടമായി സന്ധ്യക്കാണ് ഇര തേടുന്നത്.
രൂപ വിവരണം
തല കറുപ്പ്, കൊക്ക് ഓറഞ്ച്, വെള്ള ശരീരം, നീണ്ട ചിറകുകൾ. കൊക്കിന്റെ അറ്റം ഓറഞ്ചു നിറം. 40-43 സെ.മീ നീളം, 108 സെ. മീ. ചിറകു വിരിപ്പ്. ശരീരത്തിന്റെ മുകൾഭാഗം നല്ല കറുപ്പ്, അടിവശം വെളുപ്പ്. തല കറുപ്പും നെറ്റി വെളുപ്പും. വെള്ള നിറത്തിൽ കൂർത്ത അറ്റമുള്ള ചിറകുകൾ. നീളം കുറഞ്ഞ ഫോർക്കു പോലുള്ള വെളുത്ത് മദ്ധ്യഭാഗം കറുത്ത വാലുണ്ട്. കാലുകൾക്ക് ചുവപ്പു നിറം. കുഞ്ഞുങ്ങളുടെ കൊക്കുകൾ സാധാരണ പോലെയാണ്. വലുതാവും തോറും കൊക്ക് വലുതാവുന്നു.
വിതരണം
വലിയ പുഴകളുടെ, തടാകത്തിന്റെ, കടത്തീരത്തിനടുത്തുള്ള കൃഷിയിടങ്ങളിൽ കാണുന്നു. ശുദ്ധജലാശയങ്ങൾക്കടുത്ത്, പ്രത്യേകിച്ച് പ്രജനന കാലത്ത് കാണുന്നു. പുഴകൾക്കരികിലെ മണൽക്കൂനകളിലൊ ദ്വീപുകളിലൊ കൂട്ടമമായി കൂട് വയ്ക്കുന്നു. പാകിസ്താനിൽ സിന്ധു നദിക്കടുത്തും ഉത്തര-മദ്ധ്യ ഇന്ത്യയിൽ ഗംഗാ നദിക്കരയിലും കാണുന്നു. ബംഗ്ളാദേശ്, മ്യാൻമാർ എന്നിവിടങ്ങളിലും കാണുന്നു. മുമ്പ് ലാവോസ്, കമ്പോഡിയ, വിയറ്റ്നാം എന്നിവിടങ്ങളിൽ ഉണ്ടായിരുന്നു. അപൂർവമായി നേപ്പാൾ, ഒമാൻ എന്നിവിടങ്ങളിൽ കാണുന്നു.
മാർച്ച് മുതൽ മെയ് മാസം വരെയാണ് പ്രജനന കാലം. നിലത്ത് ഉണ്ടാക്കുന്ന കൊച്ചു കുഴിയാണ് കൂട്. 40 എണ്ണം വരെയുള്ള കൂട്ടങ്ങളായാണ് കൂട് ഉണ്ടാക്കുന്നത്. മറ്റു പക്ഷികളുടെ കൂടിന്നടുത്തും കൂട് ഉണ്ടാക്കാറുണ്ട്. തുറന്ന സ്ഥലത്താണ് കൂട് ഉണ്ടാക്കുന്നത്. വെള്ള അല്ലെങ്കിൽ മങ്ങിയ തവിട്ടു നിറത്തിൽ പുള്ളികളൊ വരകളൊ ഉള്ള മുട്ടകൾ ഇടുന്നു. 3-5 മുട്ടകളിടുന്നു. ദിവസത്തിന്റെ ചൂടുള്ള സമയത്ത് കൂട്ടിൽ നിന്ന് അകന്നു നിൽക്കുന്ന പക്ഷി തണുപ്പുള്ളപ്പോൾ അടയിരിക്കുന്നു. അടയിരിക്കുന്ന പക്ഷികൾ മുട്ടകൾക്ക് ആദ്രത കിട്ടുന്നതിന് തുവലുകൾ നനച്ചാണ് അടയിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ പക്ഷികൾ വർഗ്ഗം:കംബോഡിയയിലെ പക്ഷികൾ വർഗ്ഗം:പാകിസ്താനിലെ പക്ഷികൾ വർഗ്ഗം:മ്യാൻമറിലെ പക്ഷികൾ
അൽഗോൾ (പ്രോഗ്രാമിങ് ഭാഷ)
അൽഗോൾ(/ ælɡɒl, -ɡɔːl /; "അൽഗോരിത്മാനിക് ഭാഷ" എന്നതിനുള്ള ചുരുക്കമാണ്) 1950-കളുടെ മധ്യത്തിൽ വികസിപ്പിച്ചെടുത്ത കമ്പ്യൂട്ടർ പ്രോഗ്രാമിങ് ഭാഷകളിലെ ഒരു കുടുംബമാണ്, മറ്റ് അനേകം ഭാഷകളേയും സ്വാധീനിക്കുകയും ചെയ്ത ഇത് അൽഗോരിതം വിവരണത്തിന്റെ സ്റ്റാൻഡേർഡ് രീതി ആയിരുന്നു, മുപ്പത് വർഷത്തിലേറെ പഴക്കമുള്ള പാഠപുസ്തകങ്ങളിലും അക്കാദമിക ഉറവിടങ്ങളിലും എസിഎം ഉപയോഗിച്ചു.
ഏറ്റവും ആധുനിക ഭാഷകളുടെ സിന്റാക്സ് "അൾഗോളിനെപ്പോലെ"യാണ്, ഏതാണ്ട് സമകാലീന ഭാഷകളായ ഫോർട്രാൻ, ലിസ്പ്, കോബോൾ എന്നീ നാല് ഉന്നതതല പ്രോഗ്രാമിങ് ഭാഷകളിൽ ഏറ്റവും സ്വാധീനം ചെലുത്തിയതായി കണക്കാക്കാം. ഫോർട്രാൻ ഉപയോഗിച്ചപ്പോഴുണ്ടായ ചില പ്രശ്നങ്ങൾ ഒഴിവാക്കാൻ ഇത് രൂപകൽപ്പന ചെയ്തിരുന്നു. പി.എൽ. / ഐ, സിമുല, ബിസിഎൽ, ബി, പാസ്കൽ, സി എന്നിവയുൾപ്പെടെ മറ്റു പല പ്രോഗ്രാമിങ് ഭാഷകളും ഇത് വികസിപ്പിച്ചെടുത്തു.
അൽഗോൾ കോഡ് ബ്ലോക്കുകൾ പരിചയപ്പെടുത്തി, ജോഡികൾ അവയുടെ അതിർത്തി നിർണ്ണയിക്കുന്നതിന് ഉപയോഗിക്കുന്നു. അത് ലെക്സിക്കൽ സ്കോപിനായി നെസ്റ്റ്ഡ് ഫങ്ഷൻ നിർവചനങ്ങൾ നടപ്പിലാക്കിയ ആദ്യത്തെ ഭാഷയും ഇതാണ്. മാത്രമല്ല, ഔപചാരിക ഭാഷാ നിർവ്വചനത്തിന് വിശദമായ ശ്രദ്ധനൽകിയ ആദ്യത്തെ പ്രോഗ്രാമിങ് ഭാഷയായിരുന്നു ഇത്. ആൽഗോൾ 60 റിപ്പോർട്ട് വഴി ബാക്ക്യു-നൗർ ഫോം അവതരിപ്പിക്കുകയും ഭാഷാ രൂപകല്പനകൾക്കുള്ള പ്രധാന ഔപചാരികമായ വ്യാകരണ വിജ്ഞാപനം അവതരിപ്പിക്കുകയും ചെയ്തു.
അവ ആദ്യം പ്രസിദ്ധീകരിച്ച വർഷം മൂന്നു പ്രധാന സൂചനകൾ ഉണ്ടായിരുന്നു:
അൽഗോൾ 68 അൽഗോൾ 60 ൽ നിന്നും വളരെ വ്യത്യസ്തമാണ്, മാത്രമല്ല അത് നന്നായി സ്വീകരിക്കപ്പെട്ടില്ല അതിനാൽ പൊതുവായി "അൽഗോൾ" എന്നാൽ അൽഗോൾ  60 ഉം അതിന്റെ വകഭേദങ്ങളും ആണ്.
ചരിത്രം
1958 ൽ ഇ.ടി.എച്ച് സുറിച്ചിൽ നടന്ന യോഗത്തിൽ യൂറോപ്യൻ, അമേരിക്കൻ കമ്പ്യൂട്ടർ ശാസ്ത്രജ്ഞരുടെ ഒരു സമിതിയാണ് അൽഗോൾ സംയുക്തമായി വികസിപ്പിച്ചെടുത്തത് (cf. ALGOL 58). ഇത് മൂന്ന് വ്യത്യസ്ത സിന്റാക്സുകൾ സൂചിപ്പിച്ചു: ഒരു റഫറൻസ് സിന്റാക്സ്, ഒരു പ്രസിദ്ധീകരണ വാക്യഘടന, ഒരു നിർവ്വഹണ സിന്റാക്സ്. വിവിധ ഭാഷകളിലെ ദശാംശ ചിഹ്നങ്ങൾക്കു (കോമാസ് vs പീരിയഡ്) വിവിധ കീവേഡ് പേരുകളും കൺവെൻഷനുകളും ഉപയോഗിക്കുന്നതിനായി വ്യത്യസ്ത വാക്യഘടനകൾ ഇത് അനുവദിച്ചു.
അൽഗോൾ പ്രധാനമായും അമേരിക്കയിലും യൂറോപ്പിലും ഉള്ള കമ്പ്യൂട്ടർ ശാസ്ത്രജ്ഞർ ഗവേഷണത്തിനായാണ് ഉപയോഗിച്ചത്. കൊമേഴ്സ്യൽ ആപ്ലിക്കേഷനുകളിൽ അതിന്റെ ഉപയോഗത്തിന് സ്റ്റാൻഡേർഡ് ഇൻപുട്ട് / ഔട്ട്പുട്ട് സൗകര്യങ്ങളുടെ അഭാവം അതിന്റെ വിവരണത്തിന് തടസ്സമായി. ബറോസ് കോർപ്പറേഷൻ ഒഴികെ ഉള്ള വലിയ കംപ്യൂട്ടർ കച്ചവടക്കാരുടെ താത്പര്യക്കുറവുമൂലവും വാണിജ്യപരമായ ഉപയോഗം തടസ്സപ്പെട്ടു, അൽഗോൾ 60 എന്നത് അൽഗൊരിതം പ്രസിദ്ധീകരണത്തിന്റെ സ്റ്റാൻഡേർഡായിരുന്നു, കൂടാതെ ഭാവിയിലെ ഭാഷാ വികസനത്തിൽ ശക്തമായ സ്വാധീനം ചെലുത്തി.
അൽഗോൾ 58 ന് വേണ്ടി പ്രത്യേകമായി പ്രോഗ്രാമിങ് ഭാഷകൾ വിവരിക്കുന്നതിന് ജോൺ ബാക്കസ്, ബാക്കസ് നോർമൽ ഫോം രീതി വികസിപ്പിച്ചെടുത്തു. അൽഗോൾ 60 യ്ക്ക് വേണ്ടി പീറ്റർ നൗർ അത് പരിഷ്ക്കരിച്ച് വിപുലീകരിച്ചു, പിന്നീട് ഡൊണാൾഡ് ക്യുത്തിന്റെ നിർദ്ദേശപ്രകാരം ബാക്കസ്നൗർ ഫോം എന്ന് പുനർനാമകരണം ചെയ്യപ്പെട്ടു.
പീറ്റർ നൗർ: "അൽഗോൾ ബുള്ളറ്റിന്റെ എഡിറ്റർ എന്ന നിലയിൽ ഭാഷയുടെ അന്താരാഷ്ട്ര ചർച്ചകളിൽ ഞാൻ ആകർഷിക്കപ്പെട്ടു, നവംബർ 1959 ൽ യൂറോപ്യൻ ഭാഷാ രൂപകല്പനാ സംഘത്തിൽ അംഗമായി തിരഞ്ഞെടുക്കപ്പെട്ടു. ഈ ശേഷിയിൽ 1960 ജനുവരിയിൽ പാരിസിലെ അൽഗോൾ 60 സമ്മേളനത്തിന്റെ ഫലമായുണ്ടാക്കിയ അൽഗോൾ  60 റിപ്പോർട്ടിലെ എഡിറ്ററായിരുന്നു ഞാൻ."
പാരീസിലെ (1 മുതൽ 16 വരെ) യോഗത്തിൽ താഴെപ്പറയുന്നവർ പങ്കെടുത്തു:
അലൻ പെർലിസ് യോഗത്തിൽ വിശദമായ വിവരണം നൽകി: "യോഗങ്ങൾ ക്ഷീണിപ്പിക്കുകയും, ശിഥിലീകരിക്കപ്പെടുകയും, സന്തോഷഭരിതമാക്കുകയും ചെയ്തു. ഒരാളുടെ നല്ല ആശയങ്ങൾ നിരസിക്കപ്പെട്ടത് വെറൊരാളെ പ്രകോപിപ്പിച്ചു. എന്നിരുന്നാലും, മുഴുവൻ സമയവും സ്ഥിരോത്സാഹം തുടർന്നു. 13 ന്റെ രസതന്ത്രം മികച്ചതായിരുന്നു. "
അൽഗോൾ 60 അതിനു പിന്നാലെ വന്ന പല ഭാഷകളെയും പ്രചോദിപ്പിച്ചു. ടോണി ഹോറേ പറഞ്ഞു: "ഇവിടെ ഒരു ഭാഷ വരാനുള്ള സമയം ഇതാണ് അത് മുൻഗാമികളെക്കാൾ മുൻപന്തിയിൽ മാത്രമല്ല അതിന്റെ എല്ലാ പിന്തുടർച്ചക്കാരും." സ്കീം പ്രോഗ്രാമിങ് ഭാഷ, അൽഗോളിന്റെ ബ്ളോക്ക് ഘടനയും ലക്ചറൽ സ്കോപ്പും സ്വീകരിച്ച ലിപ്സിന്റെ ഒരു രൂപാന്തരം, അൽഗോളിനോടുള്ള ആദരസൂചകമായി നിലവാരമുള്ള ഡോക്യുമെൻറുകൾക്കായി "അൽഗോരിറ്റിക് ഭാഷാ സ്കീമിലെ പരിഷ്കരിച്ച റിപ്പോർട്ട്" എന്ന വാക്കും സ്വീകരിച്ചു.
സാഞ്ചസ്, സലുസ്റ്റിയാനോ
സലുസ്റ്റിയാനോ സാഞ്ചസ് (Salustiano Sanchez സലുസ്റ്റിയാനോ സാഞ്ചസ് ; ജൂൺ 8, 1901, എൽ തേജാഡോ - സെപ്റ്റംബർ 13, 2013, ന്യൂയോർക്ക് ) - 116 വയസ്സുള്ള ജാപ്പനീസ് ജിറോമോൻ കിമുറ ജൂൺ 12, 2013 ന് മരണമടഞ്ഞതിന് ശേഷം ലോകത്തിലെ ജീവിച്ചിരിക്കുന്ന ഏറ്റവും പ്രായം കൂടിയ മനുഷ്യനായിരുന്നു. സാഞ്ചസ് സ്പെയിനിൽ ജനിച്ചു, കൗമാരപ്രായത്തിൽ ക്യൂബയിലേക്കും പിന്നീട് അമേരിക്കയിലേക്കും കുടിയേറി, അവിടെ അദ്ദേഹം മരണം വരെ ദീർഘനേരം ജീവിച്ചു. 2013 ജൂൺ 12-ന് കിമുറയുടെ മരണം മുതൽ 2013 ജൂലൈ 25-ന് സാഞ്ചസിന്റെ സ്ഥിരീകരണം വരെ, ജെയിംസ് മക്കുബ്രി, ജോക്കിച്ചി ഇഗരാഷി, അർതുറോ ലിക്കാറ്റ എന്നിവരെ ലോകത്തിലെ ഏറ്റവും പ്രായം കൂടിയ പുരുഷൻമാരായി കണക്കാക്കിയിരുന്നു. മാത്രമല്ല, രണ്ടാമത്തേത് ഈ ഗ്രഹത്തിലെ ഏറ്റവും പ്രായം കൂടിയ മനുഷ്യനായിരുന്നു, എന്നാൽ സലുസ്റ്റിയാനോയുടെ മരണശേഷം, അതായത് സെപ്റ്റംബർ 13, 2013 മുതൽ. 1902-ൽ ജനിച്ച ജീവിച്ചിരിക്കുന്ന അവസാന പുരുഷൻ കൂടിയാണ് അർതുറോ ലിക്കാറ്റ.
ഹ്യൂഗോ സാലസ്
ഒരു ബൊഹീമിയൻ ഡോക്ടറും എഴുത്തുകാരനും കവിയുമായിരുന്നു ഹ്യൂഗോ സാലസ് (3 ഓഗസ്റ്റ് 1866, Česká Lípa - 4 ഫെബ്രുവരി 1929 പ്രാഗിൽ).
ജീവിതം
സാലസ് പ്രാഗിൽ മെഡിസിൻ പഠിക്കുകയും 1895 മുതൽ അവിടെ ഗൈനക്കോളജിയിൽ പ്രാക്ടീസ് ആരംഭിക്കുകയും ചെയ്തു. ഒരു ഡോക്ടർ എന്ന നിലയിലുള്ള തന്റെ പ്രൊഫഷണൽ പ്രവർത്തനങ്ങൾക്ക് പുറമേ, അദ്ദേഹം കവിതകളുടെയും ചെറുകഥകളുടെയും നിരവധി വാല്യങ്ങൾ പ്രസിദ്ധീകരിച്ചു. കൂടാതെ തന്റെ കാലത്തെ പ്രാഗിൽ ജർമ്മൻ-ജൂത സാഹിത്യത്തിന്റെ ഏറ്റവും പ്രധാനപ്പെട്ട വക്താക്കളിൽ ഒരാളായിരുന്നു. അതിൽ ചെറുപ്പക്കാരായ വ്യക്തികൾ ഉൾപ്പെടുന്നു. ഫ്രാൻസ് കാഫ്ക, മാക്സ് ബ്രോഡ്, ഫ്രാൻസ് വെർഫെൽ, എഗോൺ എർവിൻ കിഷ്, ഓസ്കാർ ബാം, ജോഹന്നാസ് ഉർസിഡിൽ, പോൾ കോർൺഫെൽഡ്, ഏണസ്റ്റ് വെയ്സ്, കാമിൽ ഹോഫ്മാൻ എന്നിവരുടേതാണ്. അദ്ദേഹത്തിന്റെ നിരവധി കൃതികൾ ഹെൻറിച്ച് വോഗെലർ ചിത്രീകരിച്ചു. അതേസമയം ആർനോൾഡ് ഷോൺബെർഗ് തന്റെ രണ്ട് കവിതകൾ സംഗീതത്തിലേക്ക് സജ്ജമാക്കി. പ്രഗത്ഭനായ ഒരു ഗ്രന്ഥകാരനായ അദ്ദേഹം താമസിയാതെ 'പ്രാഗ് സാഹിത്യാഭിരുചിയുടെ അംഗീകൃത മദ്ധ്യസ്ഥനും ജർമ്മൻ ഭാഷയിൽ എഴുതുന്ന ഏറ്റവും ആദരണീയനായ ബൊഹീമിയൻ കവിയുമായിരുന്നു റെയ്‌നർ മരിയ റിൽക്കെയുടെ ആദ്യകാല സുഹൃത്തും ഉപദേഷ്ടാവുമായിരുന്ന അദ്ദേഹത്തിന്റെ വാക്യം റിൽക്കെയുടെ ആദ്യകാല ഗാനരചനാ ശൈലിയിൽ സ്വാധീനം ചെലുത്തിയിരുന്നു.
External links
വർഗ്ഗം:1866-ൽ ജനിച്ചവർ വർഗ്ഗം:1929-ൽ മരിച്ചവർ
പുള്ളിപ്പുലികളും ആട്ടിൻകുട്ടിയും
ലാൽ ജോസിന്റെ സംവിധാനത്തിൽ 2013 ഓഗസ്റ്റിൽ തിയേറ്ററുകളിൽ എത്തിയ ഒരു മലയാളചലച്ചിത്രമാണ് പുള്ളിപ്പുലികളും ആട്ടിൻകുട്ടിയും. കുഞ്ചാക്കോ ബോബൻ, നമിത പ്രമോദ് എന്നിവർ പ്രധാന വേഷങ്ങളിൽ അഭിനയിച്ചിരിക്കുന്ന ഈ ചിത്രത്തിന്റെ തിരക്കഥ എം.സിന്ദുരാജാണ് നിർവഹിച്ചിരിക്കുന്നത്. കുട്ടനാടിന്റെ പശ്ചാത്തലത്തിൽ ഒരുക്കിയ ഈ ചലച്ചിത്രത്തിലെ ഗാനങ്ങൾ ചിട്ടപ്പെടുത്തിയിരിക്കുന്നത് വിദ്യാസാഗറാണ്.
ഗാനങ്ങൾ
ആകെ 5 ഗാനങ്ങളാണ് ഈ ചലച്ചിത്രത്തിൽ ഉള്ളത്. ഗാനരചന നിർവഹിച്ചിരിക്കുന്നത് വയലാർ ശരത്ചന്ദ്രവർമയും, ഗാനങ്ങൾ ചിട്ടപ്പെടുത്തിയിരിക്കുന്നത് വിദ്യാസാഗറുമാണ്.
അവലംബം
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ലാൽജോസ് സം‌വിധാനം ചെയ്ത ചലച്ചിത്രങ്ങൾ വർഗ്ഗം:കുഞ്ചാക്കോ ബോബൻ അഭിനയിച്ച ചലച്ചിത്രങ്ങൾ വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
ഒരു മതനിരപേക്ഷവാദിയുടെ സ്വതന്ത്ര ചിന്തകൾ
ഉള്ളടക്കം
സോഷ്യൽ, ഡെമോക്രാറ്റിക്‌, സെക്യൂലർ എന്നിങ്ങനെ വിശേഷിപ്പിക്കപ്പെടുന്ന ഒരു മിഥ്യയിൽ നിന്നുകൊണ്ട്‌ ഒരു മതനിരപേക്ഷവാദിക്ക്‌ എത്രത്തോളം സ്വതന്ത്രമായി ചിന്തിക്കാനാവും എന്ന് ഈ ലേഖനങ്ങൾ ആശങ്കപ്പെടുന്നു. മതനിരപേക്ഷത നേരിടേണ്ടിവന്ന പ്രതികൂല സാഹചര്യങ്ങളെ ധൈഷണികമായ പാടവത്തോടെ അപഗ്രഥിക്കാൻ  ഹമീദ് ശ്രമിക്കുന്നു. സുകുമാർ അഴീക്കോടിന്റേതാണ് അവതാരിക.
അവലംബം
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ച കൃതികൾ
ജൂലിയ സ്റ്റൈൽസ്
ജൂലിയ ഒ'ഹാര സ്റ്റൈൽസ് (ജനനം മാർച്ച് 28, 1981) ഒരു അമേരിക്കൻ നടിയാണ്. ന്യൂയോർക്ക് നഗരത്തിൽ ജനിച്ചു വളർന്ന സ്റ്റൈൽസ് ന്യൂയോർക്കിലെ ലാ മാമ എക്‌സ്പിരിമെന്റൽ തിയറ്റർ ക്ലബ്ബിന്റെ ഭാഗമായി 11-ാം വയസ്സിലാണ് അഭിനയിക്കാൻ തുടങ്ങിയത്. ഐ ലവ് യു, ഐ ലവ് യു നോട്ട് (1996) എന്ന ചിത്രത്തിലെ ഒരു ചെറിയ വേഷത്തിലൂടെ ചലച്ചിത്രലോകത്ത് അരങ്ങേറ്റം കുറിക്കുകയും തുടർന്ന് വിക്കഡ് (1998) എന്ന ചിത്രത്തിലെ പ്രധാന വേഷത്തിന് മികച്ച നടിക്കുള്ള കാർലോവി വേരി ഫിലിം ഫെസ്റ്റിവൽ അവാർഡ് ലഭിക്കുകയു ചെയ്തു. 10 തിംഗ്സ് ഐ ഹേറ്റ് എബൗട്ട് യു (1999), ഡൗൺ ടു യു (2000), സേവ് ദ ലാസ്റ്റ് ഡാൻസ് (2001) തുടങ്ങിയ കൗമാര ചിത്രങ്ങളിലെ പ്രധാന വേഷങ്ങളിലൂടെ അവർ പ്രശസ്തിയിലേക്ക് ഉയർന്നു. അവരുടെ അംഗീകാരങ്ങളിൽ NBR അവാർഡ്, ഒരു CFCA അവാർഡ്, ഒരു ഗോൾഡ് ഡെർബി അവാർഡ്, ഒരു ടീൻ ചോയ്‌സ് അവാർഡ്, രണ്ട് MTV മൂവി അവാർഡുകൾ, കൂടാതെ സാറ്റലൈറ്റ് അവാർഡ്, ഗോതം അവാർഡ്, ഗോൾഡൻ ഗ്ലോബ് അവാർഡ്, എമ്മി അവാർഡ് നാമനിർദ്ദേശങ്ങൾ എന്നിവ ഉൾപ്പെടുന്നു.
മുൻകാലജീവിതം
ഗ്രീൻവിച്ച് വില്ലേജ് ആർട്ടിസ്റ്റായ ജൂഡിത്ത് ന്യൂകോംബ് സ്റ്റൈൽസിൻറേയും എലമെൻററി സ്കൂൾ അധ്യാപകനായ ജോൺ ഒഹാരയുടേയും മകളായി ന്യൂയോർക്ക് നഗരത്തിലാണ് സ്റ്റൈൽസ് ജനിച്ചത്. മൂന്ന് മക്കളിൽ മൂത്തവളായ അവളുടെ സഹോദരങ്ങൾ ജോൺ ജൂനിയറും ജെയ്നും (ഒരു സഹനടി) ആണ്. ഇംഗ്ലീഷ്, ഐറിഷ്, ഇറ്റാലിയൻ വംശജയാണ് സ്റ്റൈൽസ്. 11-ാം വയസ്സിൽ ന്യൂയോർക്കിലെ ലാ മാമാ തിയറ്റർ കമ്പനിയിൽ അഭിനയിച്ചു തുടങ്ങി.
അവലംബം
വർഗ്ഗം:അമേരിക്കൻ ചലച്ചിത്ര നടിമാർ
തേരയ്യർ നെയ്‌ക്കുറി
തേരയ്യർ നെയ്‌ക്കുറി സിദ്ധയിലെ പ്രധാന രോഗനിർണയ മാർഗ്ഗമാണ്. സിദ്ധയിലെ എൺ വകൈ തേർവുകളിൽ (8 Diganostic Tools ) പ്രധാനപ്പെട്ടത്. മൂത്രം നോക്കി രോഗനിർണയവും, സാധ്യ അസാധ്യവും, മരണ കുറി ഗുണങ്ങളും കണ്ടു പിടിക്കുന്ന സിദ്ധയുടെ മാത്രമായ രോഗനിർണയ രീതി. അതിന് ഒരു മെഷീൻ ' തെരയ്യർ നെയ്‌ക്കുറി റീഡർ ' ഡോ. ജയാ വെങ്കടേശ് MD (S) കണ്ടെത്തിയിരിക്കുന്നു. സിദ്ധ വൈദ്യത്തിന്റെ തന്നെ ഒരു നാഴിക കല്ലാണിത്.
ബൈനോസെറടോപ്സ്
സെറാടോപിയ എന്ന കുടുംബത്തിൽ പെട്ട ദിനോസർ ആണ് ബൈനോസെറടോപ്സ്. അന്ത്യ ക്രിറ്റേഷ്യസ് കാലത്ത് ജീവിച്ചിരുന്നവയാണ് ഇവ. ഫോസ്സിൽ കണ്ടു കിട്ടിയിടുള്ളത് മംഗോളിയയിൽ നിന്നും ആണ്. 2003ൽ ആണ് ഈ ജെനുസിന്റെ വർഗ്ഗികരണം നടന്നത്. പേരിന്റെ അർഥം ഏകദേശം വരിക മലയിൽ ഉള്ള മുഖത്ത് കൊമ്പുള്ളവൻ എന്നാണ്.(ബൈനോ :മല, പർവതം, സെറ : കൊമ്പുള്ള, ടോപ്സ് :മുഖം)
ആഹാര രീതി
തത്തകളുടെ പോലെയുള്ള ഒരു ചുണ്ടായിരുന്നു ഇവയ്ക്ക്. മറ്റു സെറാടോപിയ ദിനോസറുകളെ പോലെ സസ്യഭോജി ആയ ഇവ ഇതുപയോഗിച്ച് ഇവ ജീവിച്ചിരുന്ന കാലത്ത് സമൃദ്ധമായ കോൻ, പൈൻ എന്നി സസ്യങ്ങൾ ആയിരിക്കണം ഭക്ഷിച്ചിട്ടുണ്ടാവുക എന്ന് കരുതപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:ഏഷ്യൻ ദിനോസറുകൾ വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ചക്ഷുമതി
തിരുവനന്തപുരം ആസ്ഥാനമായി ലാഭേച്ഛ കൂടാതെ ജനനന്മക്കായി സേവന പ്രവർത്തനങ്ങൾ നടത്തുന്ന ഒരു അന്ധവിദ്യാലയ സ്ഥാപനമാണ് ചക്ഷുമതി. 2011 - ൽ പ്രവർത്തനമാരംഭിച്ച ഈ സ്ഥാപനത്തിന്റെ ഇപ്പോഴത്തെ മേധാവി കേരള ശാസ്ത്രസാഹിത്യ പരിഷത്തിന്റെ മുൻ പ്രസിഡണ്ട് വി.കെ. ദാമോദരനാണ്.
പുറത്തേക്കുള്ള കണ്ണികൾ
വർഗ്ഗം:അന്ധത വർഗ്ഗം:സന്നദ്ധ സംഘടനകൾ
മാർഗരറ്റ് മോർസ് നൈസ്
ഒരു അമേരിക്കൻ പക്ഷി ശാസ്ത്രജ്ഞയായിരുന്നു മാർഗരറ്റ് മോർസ് നൈസ് (Margaret Morse Nice) (ജനനം: ഡിസംബർ 6, 1883 - മരണം: ജൂൺ 26, 1974). സോങ് സ്പാരോ (Song Sparrow) എന്ന പക്ഷിയെ കുറിച്ച് പഠിക്കുകയും പുസ്തകമെഴുതുകയും ചെയ്ത് ഏറെ പ്രശസ്തയായ വ്യക്തിയാണ്  മാർഗരറ്റ്. സോങ് സ്പാരോയുടെ ജീവചരിത്ര പഠനങ്ങൾ (Studies in the Life History of the Song Sparrow) എന്ന ഗ്രന്ഥത്തിലൂടെയാണ് പഠനകാര്യങ്ങൾ പ്രസിദ്ധീകരിച്ചത്. 1937 ഇൽ ആയിരുന്നു ഈ പുസ്തകം പ്രസിദ്ധീകരിച്ചത്. 1883 ഇൽ ജനിച്ച മാർഗരറ്റ് 1938 ഇൽ അമേരിക്ക ഓർണിത്തോളജിസ്റ്റ് യൂണിയന്റെ പ്രസിഡന്റായി മാറി. പക്ഷികളെ കുറിച്ച് 250 ലധികം പഠനങ്ങളും ഒട്ടേറെ പുസ്തകങ്ങളും എഴുതിയിരുന്നു. 1974 ലാണ് മാർഗരറ്റ് അന്തരിച്ചത്.
ആദ്യ കാല ജീവിതം
മസാച്യുസെറ്റ്സ്സിലെ അംഹേർസ്റ്റിലാണ് (Amherst) മാർഗരറ്റ് ജനിച്ചത്. അംഹെർസ്റ്റ് കോളേജിലെ ചരിത്രാദ്ധ്യാപകനായ ''അൻസൻ ഡി. മോർസയുടേയും, മാർഗരറ്റ് ഡങ്കന്റേയും'' (ഏലി) മകളായാണ് മാർഗരറ്റ്  ജനിച്ചത്. ഇവരുടെ നാലു മക്കളിൽ ഒരാളായിരുന്നു മാർഗരറ്റ്. കാതറിൻ എന്ന സഹോദരിയും ഹരോൾഡ്, എഡ്വേർഡ് എന്നീ രണ്ട് സഹോദരന്മാരും നൈസിനുണ്ടായിരുന്നു.
പിന്നീടുള്ള ജീവിതം
ഒരിക്കൽ മാർഗരറ്റ്, ക്ലാർക്ക് യൂണിവേഴ്സിറ്റിയിൽ നിന്നും ലിയോനാർഡ് ബ്ലെയിൻ നൈസുമായി (Leonard Blaine Nice) കൂടിക്കാഴ്ച നടത്തുകയുണ്ടായി. തുടർന്ന് 1908 -ൽ അവർ വിവാഹിതരായി. ഇവർക്ക് അഞ്ചു കുട്ടികൾ ജനിച്ചു. 1911 ഇൽ കോൺസ്റ്റൻസ് (Constance), 1912 ഇൽ മാർജറി (Marjorie), 1916 -ഇൽ ബാർബറ (Barbara), 1918-ഇൽ എലീനോർ ( Eleanor), 1922 ഇൽ ജനിച്ച ജാനെറ്റ് (Janet) എന്നിവരായിരുന്നു മക്കൾ. ഇവരിൽ ഒഹായോയിലെ കൊളംബസിൽ വെച്ച് ഒമ്പതാം വയസ്സിൽ ന്യുമോണിയ ബാധിച്ച് എലീനോർ മരിച്ചിരുന്നു.
മാർഗരറ്റ് 1913 മുതൽ 1927 വരെ ഒക്ലഹോമയിലെ (Oklahoma) പക്ഷികളെ പഠനവിധേയമാക്കിയിരുന്നു. 1931 ൽ "ഒക്ലഹോമയിലെ പക്ഷികൾ" (Birds of Oklahoma) എന്ന പുസ്തകം പ്രസിദ്ധീകരിച്ചു. ഒക്ലഹോമയിലെ ജീവിത കാലത്ത് മാർഗരറ്റിന് കുട്ടികളുടെ മനശാസ്ത്രത്ത വിഷയങ്ങളിൽ വളരെയധികം താല്പര്യപ്പെടുകയുണ്ടായി. ഇതോടനുബന്ധിച്ച് അവൾ 18 ലേഖനങ്ങളടങ്ങിയ പുസ്തകം പ്രസിദ്ധീകരിച്ചിരുന്നു. തന്റെ സ്വന്തം കുട്ടികളെ വെച്ചുതന്നെ, അവരുടെ പദാവലി, വാചകങ്ങളുടെ നീളം, സംഭാഷണം എന്നിവ പഠിച്ചിരുന്നു. 1927-ൽ ഓഹിയോയിലെ കൊളംബസിലേക്ക് താമസം മാറി. അവിടെ ഒഹായോ സ്റ്റേറ്റ് യൂണിവേഴ്സിറ്റിയിൽ അന്നേരമുണ്ടായിരുന്ന പ്രൊഫസർ ബ്ലെയിൻ മാർഗരറ്റിനെ പ്രൊഫസറായി അംഗീകരിച്ചു. ഇവിടെ വെച്ച് ലോകത്തിലെ പ്രമുഖ പക്ഷിനിരീക്ഷകരിലൊരാളായി മാർഗരറ്റിനെ മാറ്റിയ സ്പാരോകളുടെ പഠനം അവൾ നടത്തി. തുടർന്ന് വളരെക്കാലം നീണ്ട കാലഘട്ടത്തിലെ പഠനത്തിനു ശേഷം ഓരോ പക്ഷിയുടെയും സ്വഭാവം അവർ രേഖപ്പെടുത്തി വെച്ചു. തുടക്കത്തിൽ വെറും രണ്ട് കൂട്ടം പക്ഷികളെ വെച്ചു തുടങ്ങിയ പഠനം പിന്നീട് അവർ 69 ജോഡി പക്ഷികളെ വെച്ചുള്ള പഠനങ്ങളായി വികസിപ്പിച്ചു. 1929 ൽ ആരംഭിച്ച ഈ പക്ഷിപഠനം നീണ്ട എട്ട് വർഷത്തോളം എടുത്തു പൂർത്തിയാക്കുവാൻ. പക്ഷികളുടെ പരസ്പരബന്ധം, പ്രജനന പ്രക്രിയ, വിഹാരപ്രദേശം, അവയുടെ പഠനരീതി, സഹജബോധം, പക്ഷികളുടെ കൂജനം എന്നിവയിൽ മാർഗരറ്റിന്റെ പഠനം ശ്രദ്ധ കേന്ദ്രീകരിച്ചു. 1931 ൽ അമേരിക്കൻ ഓർക്കിത്തിലോജിസ്റ്റ് യൂണിയൻ (AOU) ഒരു യോഗത്തിൽ അവർ ഏൺസ്റ്റ് മായറെ (Ernst Mayr) കണ്ടുമുട്ടി. അവരുടെ പഠനത്തിന്റെ ഫലങ്ങൾ പ്രസിദ്ധീകരിക്കാനും വിശദമായി തന്നെ തുടർന്നും എഴുതാനും അദ്ദേഹം മാർഗരറ്റിനെ പ്രോത്സാഹിപ്പിച്ചു. പുസ്തകങ്ങളുടെ പ്രസിദ്ധീകരണത്തിനുശേഷം വിൽസൺ ക്ലബ്ബിന്റെ ആദ്യ വനിതാ പ്രസിഡന്റായി ഇവരെ തെരഞ്ഞെടുത്തു. എയുവിന്റെ (AOU) ഫെലോഷിപ്പും തുടർന്ന് മാർഗരറ്റ് കരസ്ഥമാക്കി. 1938-ൽ ഓസ്ട്രിയയിൽ വെച്ച് കോൺറാഡ് ലോറെൻസ് ( Konrad Lorenz) എന്ന പക്ഷികളുടെ പരിചരണത്തെക്കുറിച്ച് രണ്ടുമാസം നീളുന്ന ഒരു പഠനം അവർ നടത്തിയിരുന്നു.
1974 ജൂൺ 26 നു നടന്ന ഭർത്താവിന്റെ മരണത്തിനു ശേഷം, രണ്ടു മാസം കഴിഞ്ഞ് ആർത്രീരിയോസ്ക്ളിറോസിസ് (Arteriosclerosis) ബാധിച്ച് മാർഗരറ്റ് മോർസ് നൈസ് മരിച്ചു. വാർദ്ധക്യകാലത്ത് സംഭവിക്കുന്ന ഒരു രോഗാവസ്ഥയാണിത്.
അവലംബം
വർഗ്ഗം:പക്ഷിശാസ്ത്രജ്ഞർ വർഗ്ഗം:പക്ഷിശാസ്ത്രം വർഗ്ഗം:അമേരിക്കൻ പക്ഷിശാസ്ത്രജ്ഞർ വർഗ്ഗം:1883-ൽ ജനിച്ചവർ വർഗ്ഗം:1974-ൽ മരിച്ചവർ
ആൽപ്പൈൻ ഇബക്സ്
സ്റ്റൈൻബോക്ക്, ബോകെറ്റിൻ അല്ലെങ്കിൽ ഇബക്സ് എന്നും അറിയപ്പെടുന്ന ആൽപ്പൈൻ ഇബക്സ് (കാപ്റ ഇബക്സ്) യൂറോപ്യൻ ആൽപ്സിന്റെ മലനിരകളിൽ വസിക്കുന്ന കാട്ടാടിൻറെ ഒരു സ്പീഷീസ് ആണ്. കൊമ്പ്, പിത്താശയം, മറ്റു ശരീരഭാഗങ്ങൾ എന്നിവയ്ക്കായി വളരെയധികം വേട്ടയാടപ്പെടുന്ന ഒരു ജീവിയാണ്  ആൽപ്പൈൻ ഇബക്സ്.
അവലംബം
വർഗ്ഗം:യൂറോപ്പിലെ സസ്തനികൾ വർഗ്ഗം:കാപ്ര
വാനിഷിങ് റ്റ്വിൻ
ഒരു മൾട്ടി-ജസ്റ്റേഷൻ ഗർഭാവസ്ഥയിലെ ഒരു ഭ്രൂണമാണ് വാനിഷിങ് റ്റ്വിൻ, റ്റ്വിൻ റിസോർപ്ഷൻ''' എന്നും അറിയപ്പെടുന്നു. അത് ഗർഭാശയത്തിൽ മരിക്കുകയും ഭാഗികമായോ പൂർണ്ണമായോ വീണ്ടും ആഗിരണം ചെയ്യപ്പെടുകയും ചെയ്യുന്നു. ചില സന്ദർഭങ്ങളിൽ, മരിച്ച ഇരട്ടകളെ, പരന്നതും ചർമ്മപടം പോലെയുള്ളതുമായ ഫെറ്റസ് പാപ്പിറേസിയസ് എന്നറിയപ്പെടുന്ന അവസ്ഥയിലേക്ക് കംപ്രസ് ചെയ്യപ്പെടുന്നു.
വാനിഷിംഗ് റ്റ്വിൻ ഓരോ എട്ട് മൾട്ടിഫെറ്റസ് ഗർഭധാരണങ്ങളിൽ ഒന്നിലും ഉണ്ടാകാറുണ്ട്. മിക്ക കേസുകളിലും ഇത് അറിയപ്പെടുക പോലുമില്ല. "പ്രതീക്ഷിച്ച ഗർഭച്ഛിദ്രത്തിന്റെ അടിസ്ഥാനത്തിൽ വിശദീകരിക്കാനാകാത്ത ഉയർന്ന റിസോർപ്ഷൻ നിരക്ക്, ഗർഭാവസ്ഥയുടെ ആദ്യകാലങ്ങളിൽ ഇടയ്‌ക്കോ പോഷണത്തിനോ മറ്റ് ഘടകങ്ങൾക്കോ വേണ്ടിയുള്ള ഗർഭപിണ്ഡത്തിന്റെ തീവ്രമായ മത്സരത്തെ സൂചിപ്പിക്കുന്നു. മറ്റ് ഇരട്ടകളുടെ കൂടെക്കൂടെയുള്ള നഷ്‌ടമോ പുനഃസ്ഥാപനമോ ഉണ്ടാകുന്നു."
ഇൻ വിട്രോ ഫെർട്ടിലൈസേഷൻ വഴിയുള്ള ഗർഭധാരണങ്ങളിൽ, "ഗർഭകാലത്തിന്റെ തുടക്കത്തിൽ ഒന്നിലധികം അമ്നിയോട്ടിക് സഞ്ചികൾ കാണപ്പെടാറുണ്ട്. എന്നാൽ ഏതാനും ആഴ്ചകൾക്കുശേഷം ഒരെണ്ണം മാത്രമേ കാണാനാകൂ, മറ്റൊന്ന് 'അപ്രത്യക്ഷമാവുകയും ചെയ്യും".
External links
വർഗ്ഗം:ഇരട്ടകൾ വർഗ്ഗം:ഗർഭിണികളിലെ ആരോഗ്യ പ്രശ്നങ്ങൾ
നിഴൽപ്പുര
സൂര്യ ബിനോയ് രചിച്ച കാവ്യ സമാഹാരമാണ് നിഴൽപ്പുര. ഈ കാവ്യ സമാഹാരത്തിന് 2010 ലെ കേരള സാഹിത്യ അക്കാദമിയുടെ കനകശ്രീ എൻഡോവ്മെന്റ് അവാർഡ് ലഭിച്ചു.
കരിങ്കിളി
ഇവയ്ക്ക് T. m. nigropileus, T. m. spencei, T. m. bourdilloni', T. m. kinnisii'' എന്നീ ഉപ വിഭാഗങ്ങളുണ്ട്.
ബാഹ്യ ലിങ്കുകൾ
വർഗ്ഗം:ശ്രീലങ്കയിലെ പക്ഷികൾ വർഗ്ഗം:ഇന്ത്യയിലെ പക്ഷികൾ
റോബർട്ട് പീൽ
സർ റോബർട്ട് പീൽ, 2nd ബരോനെറ്റ്, (Robert Peel) (5 ഫെബ്രുവരി 1788  –  2 ജൂലൈ 1850) ഒരു ബ്രിട്ടീഷ് രാഷ്ട്രതന്ത്രജ്ഞനും കൺസർവേറ്റീവ് പാർട്ടിയുടെ നേതാവുമായിരുന്നു. രണ്ടു തവണ യുണൈറ്റഡ് കിംഗ്ഡം പ്രധാന മന്ത്രിയാകുകയും  (1834–35 -- 1841–46) രണ്ടുതവണ ഹോം സെക്രട്ടറിയാകുകയും (1822–27 -- 1828–30) ചെയ്തിരുന്നു. മെട്രോപൊളിറ്റൻ പോലീസ് സർവീസ് സ്ഥാപിച്ചതിനെത്തുടർന്ന് ബ്രിട്ടീഷ് പോളിസിങ് പിതാവായാണ് അദ്ദേഹത്തെ കണക്കാക്കുന്നത്. ആധുനിക കൺസർവേറ്റീവ് പാർട്ടിയുടെ സ്ഥാപകരിലൊരാളാണ് പീൽ.
സമ്പന്നനായ വസ്ത്ര നിർമ്മാതാവും രാഷ്ട്രീയക്കാരനുമായ സർ റോബർട്ട് പീൽ, 1st ബരോനെറ്റ്, ഒരു വ്യവസായ ബിസിനസ്സ് പശ്ചാത്തലത്തിൽ നിന്നും ആദ്യ ഭാവി പ്രധാനമന്ത്രിയായി. ബറി ഗ്രാമർ സ്കൂൾ, ഹിപ്പെർഹോം ഗ്രാമർ സ്കൂൾ, ഹാരോ സ്കൂൾ, എന്നിവിടങ്ങളിൽ നിന്നും അദ്ദേഹം വിദ്യാഭ്യാസം നേടി. പിന്നീട് ഓക്സ്ഫോർഡിലെ ക്രൈസ്റ്റ് ചർച്ചിൽ നിന്നും ക്ലാസിക്കുകളിലും  ഗണിതത്തിലും  ഡബിൾഫസ്റ്റ് സമ്പാദിച്ചു.1809-ൽ അദ്ദേഹത്തിന്റെ പിതാവിന്റെയും  വെല്ലിങ്ടൺ ഭാവി ഡ്യൂക്ക് ആയ  സർ ആർതർ വെല്ലസ്ലിയുടെയും, സംരക്ഷണയിൽ അദ്ദേഹം ഹൗസ് ഓഫ് കോമൺസിൽ  പ്രവേശിച്ചു .കൺസർവേറ്റീവ് പാർട്ടിയിൽ പീൽ "ഉയർന്നുവരുന്ന നക്ഷത്രം" ആയി കണ്ടു. നിരവധി ജൂനിയർ മന്ത്രിസഭാ ഓഫീസുകളിൽ അദ്ദേഹം സേവനമനുഷ്ഠിച്ചു. (ഉദാഹരണത്തിന് അയർലണ്ടിന്റെ ചീഫ് സെക്രട്ടറി) (1812-1818), ബുള്ളിയൻ കമ്മിറ്റി ചെയർമാൻ.
1845- ലെ മെയ്നൂത്ത് ഗ്രാന്റ് വിവാദത്തെത്തുടർന്ന് പീലിന്റെ ഗവൺമെന്റ് ഐറിഷ് വിരുദ്ധവും കത്തോലിക്കാ വിരുദ്ധതയും പ്രകടിപ്പിച്ചു. ഗ്രേറ്റ് ഐറിഷ് ഉരുളക്കിഴങ്ങ് ക്ഷാമം,പൊട്ടിപ്പുറപ്പെട്ടതിനുശേഷം, വിഗ്സ് ആൻഡ് റാഡിക്കലുകളുമായി ചേർന്ന്  കോൺ നിയമങ്ങൾ റദ്ദാക്കാനുള്ള അദ്ദേഹത്തിന്റെ തീരുമാനം1846- ൽ പ്രധാനമന്ത്രി പദവി രാജിവയ്ക്കുന്നതിലേയ്ക്ക് നയിച്ചു. 1850 -ൽ മരിക്കുന്നതുവരെ പീൽ ഒരു മുൻനിര ബാക്ക്ബഞ്ച് എംപിയും, പീലൈറ്റ് വിഭാഗത്തിന്റെ നേതാവും ആയിരുന്നു.
പരമ്പരാഗതമായി ടോറിയുടെ സ്ഥാനം ഒരു പരിധിവരെ എതിർദിശയിൽ തുടങ്ങി പലപ്പോഴും പീൽ തന്റെ നിലപാട് മാറ്റി, ലിബറൽ നിയമത്തെ പിന്തുണയ്ക്കുന്ന നേതാവായി മാറി. ടെസ്റ്റ് ആക്ട്, കത്തോലിക് എമൻസിപേഷൻ, റിഫോം ആക്ട്, ഇൻകം ടാക്സ് ആക്ട് എന്നിവയും, പ്രത്യേകിച്ചും ഐറിഷ് ക്ഷാമത്തിന്റെ ആദ്യത്തെ രണ്ടു വർഷത്തെ പുതിയ ഭക്ഷ്യവിതരണത്തിന്റെ അടിയന്തര ആവശ്യമായി അസംസ്കൃത നിയമങ്ങൾ പിൻവലിക്കാൻ ഇത് കാരണമായി. ഒരു കൺസർവേറ്റീവ് പീൽ പാർലമെന്റിലെ വിഗ്സ് പിന്തുണയോടെ പിൻവലിക്കുകയും സ്വന്തം പാർട്ടിയുടെ ഭൂരിപക്ഷം എതിർപ്പുകളെ അതിജീവിക്കുകയും ചെയ്തു. പല നിരൂപകരും അദ്ദേഹത്തെ "ടോറി കൗസ്" അല്ലെങ്കിൽ ഒരു വഞ്ചകനെന്ന നിലയിൽ, "ആട്ടിൻ തോലണിഞ്ഞ ചെന്നായ" ആയിട്ടാണ് കണ്ടത്. അദ്ദേഹത്തിന്റെ അവസാന കാലം വരെ ലിബറൽ ആശയങ്ങൾ പ്രതിഫലിപ്പിച്ചിരുന്നു.ചരിത്രകാരൻ A.J.P. ടെയ്ലർ പറയുന്നു: "പീൽ പത്തൊൻപതാം നൂറ്റാണ്ടിലെ ഭരണകർത്താക്കളിൽ ആദ്യ റാങ്ക് ആയിരുന്നു. അദ്ദേഹം കാത്തലിക് എമൻസിപേഷൻ വഹിക്കുകയും കോൺ നിയമങ്ങൾ റദ്ദാക്കുകയും ചെയ്തു. പഴയ കൊളോണിയൽ പാർട്ടിയുടെ നാശത്തെതുടർന്ന് അദ്ദേഹം ആധുനിക കൺസർവേറ്റീവ് പാർട്ടി സൃഷ്ടിച്ചു. "
ആദ്യകാലജീവിതം
1808-ൽ പാർട്ട്ടൈം മിലിട്ടറിയിലെ മാഞ്ചസ്റ്റർ മിലിഷ്യറെജിമെന്റിൽ ഒരു ക്യാപ്റ്റനും പിന്നീട് 1820-ൽ സ്റ്റാഫോഡ്ഷയർ യെയോമന് റി കവൽറി ലെഫ്റ്റനന്റും ആയിരുന്നു.
1809- ൽ 21 വയസ്സുള്ളപ്പോൾ പീൽ കാഷെൽ, ടിപ്പെററി, റോട്ടൺ ബോറോ ഐറിഷ് എംപി ആയി രാഷ്ട്രീയത്തിലേക്ക് പ്രവേശിച്ചു  ചുരുങ്ങിയത് 24 വോട്ടർമാരോടൊപ്പം എതിരില്ലാതെ അദ്ദേഹം തെരഞ്ഞെടുക്കപ്പെട്ടു. തിരഞ്ഞെടുപ്പിലെ അദ്ദേഹത്തിന്റെ സ്പോൺസർ (പിതാവ് കൂടാതെ) അയർലണ്ടിലെ ചീഫ് സെക്രട്ടറി, സർ ആർതർ വെല്ലസ്ലി, വെൽടിംഗ്ടൺ ഭാവി ഡ്യൂക്കിനോടൊപ്പം പീൽന്റെ രാഷ്ട്രീയ കരിയർ അടുത്ത 25 വർഷത്തേയ്ക്ക് ആകർഷണീയമായിരുന്നു. 1810- ലെ പ്രാരംഭത്തിൽ പീൽ പ്രഥമ പ്രസംഗം നടത്തുകയും  കിങ്സ് പ്രസംഗത്തിന്റെ രണ്ടാമതത്തെ മറുപടിയായി  സ്പെൻസർ പെർസവൽ പീൽ പ്രധാനമന്ത്രിയായി തെരഞ്ഞെടുക്കുകയും ചെയ്തു. അദ്ദേഹത്തിന്റെ പ്രസംഗം കോളിളക്കം സൃഷ്ടിക്കുന്നതായിരുന്നു. സ്പീക്കർ, ചാൾസ് അബോട്ട്,, വില്യം പിറ്റ് എന്ന പേരിലുള്ള അദ്ദേഹത്തിന്റെ ആദ്യത്തെ പ്രഭാഷണം എന്നാണ് വിശേഷിപ്പിക്കുന്നത്.
1813-ൽ ഡബ്ലിനിലെ ചീഫ് സെക്രട്ടറിയായ ഇദ്ദേഹത്തിന്റെ സ്പെഷലിസ്റ്റ് പോലീസ് സേനയെ പിൽക്കാലത്ത് "peelers" എന്നു വിളിച്ചിരുന്നു. 1814-ൽ റോയൽ ഐറിഷ് കോൺസ്റ്റാബുലറി പീലിനു കീഴിൽ സ്ഥാപിക്കുകയുണ്ടായി.
അടുത്ത ദശാബ്ദത്തിൽ അദ്ദേഹം ടോറി സർക്കാരുകളിൽ താരതമ്യേന ചെറിയ ഒരു സ്ഥാനം നേടി: യുദ്ധത്തിനുള്ള അണ്ടർ സെക്രട്ടറി, അയർലണ്ടിലെ ചീഫ് സെക്രട്ടറി, ബുള്ളിയൻ കമ്മിറ്റി ചെയർമാൻ ( നെപ്പോളിയൻ യുദ്ധം അവസാനിച്ചതിനു ശേഷം ബ്രിട്ടീഷ് ധനകാര്യത്തെ സ്ഥിരപ്പെടുത്തുന്നതിന് ഈടാക്കൽ). അദ്ദേഹം രണ്ടുതവണ നിയോജകമണ്ഡലത്തെ മാറ്റുകയും ചെയ്തു. ആദ്യം മറ്റൊരു നിയോജകമണ്ഡലം ചിപ്പൻഹാം തിരഞ്ഞെടുത്തു. 1817- ൽ ഓക്സ്ഫോർഡ് യൂണിവേഴ്സിറ്റി എംപി ആയി.
പിന്നീട് 1830 മുതൽ മരണം വരെ ടാംവർത്ത്  എം.പി. ആയി. പിന്നീട് അദ്ദേഹത്തിന്റെ ഡ്രേയ്ട്ടൻ മാനോർ ഭവനം നശിപ്പിക്കപ്പെട്ടു.
ഹോം സെക്രട്ടറി
ടോറി പാർട്ടിയുടെ ഉയർന്നുവരുന്ന നക്ഷത്രങ്ങളിൽ ഒരാളായിരുന്നു പീൽ, ആദ്യമായി 1822 ൽ മന്ത്രിസഭയിൽ ഹോം സെക്രട്ടറിയായി പ്രവേശിച്ചു. ആഭ്യന്തര സെക്രട്ടറി എന്ന നിലയിൽ ബ്രിട്ടീഷ് ക്രിമിനൽ നിയമത്തിന്റെ നിരവധി പരിഷ്കാരങ്ങൾ അദ്ദേഹം അവതരിപ്പിച്ചു. മരണശിക്ഷ അർഹിക്കുന്ന കുറ്റങ്ങളുടെ എണ്ണം അദ്ദേഹം കുറച്ചു, അനേകം ക്രിമിനൽ ചട്ടങ്ങൾ റദ്ദാക്കുകയും അവരുടെ വ്യവസ്ഥകൾ ഉറപ്പുവരുത്തുകയും ചെയ്തു. പീൽസ് ആക്ട് നടപ്പിലാക്കി. ഗാൾ സമ്പ്രദായം പരിഷ്കരിച്ചു. ജയിലറുകൾക്കും അന്തേവാസികൾക്കുമായി വിദ്യാഭ്യാസത്തിനുമുള്ള പേയ്മെന്റും അവതരിപ്പിച്ചു.